pythainlp/thai-wiki-dataset-v4 huggingface dataset:
เค็นตะ ยามาซากิ

เค็นตะ ยามาซากิ (เกิด 19 พฤษภาคม ค.ศ. 1987) เป็นนักฟุตบอลอาชีพจากโตเกียว ประเทศญี่ปุ่น ปัจจุบันเขาเล่นให้กับอุบล ยูเอ็มที ยูไนเต็ดในไทยลีก
สโมสรอาชีพ.
ในช่วงฤดูร้อนปี 2014 ยามาซากิได้ย้ายจากแบราแนไปร่วมทีมเกอร์บัลย์ ซึ่งเป็นทีมบนลีกสูงสุดของมอนเตเนโกร
อุบล ยูเอ็มที ยูไนเต็ด.
ในปี ค.ศ. 2015 ยามาซากิได้ย้ายมาร่วมทีมอุบล ซึ่งตอนนั้นกำลังแข่งขันในลีกภูมิภาค ดิวิชัน 2 เขามีส่วนช่วยให้ทีมเลื่อนชั้นสู่ดิวิชัน 1 และไทยลีกในระยะเวลาเพียงสองปีได้สำเร็จ ต่อมาในเดือนกันยายน ค.ศ. 2016 ยามาซากิได้ต่อสัญญากับอุบลไปอีก 2 ปี
วันที่ 26 กุมภาพันธ์ ค.ศ. 2017 ยามาซากิทำประตูแรกในไทยลีกในนัดที่อุบลบุกไปชนะสุพรรณบุรี 2-1 ที่สนามกีฬากลางจังหวัดสุพรรณบุรี ต่อมาวันที่ 9 พฤศจิกายน ค.ศ. 2017 เขาทำประตูที่สองในไทยลีกในนัดที่อุบลเปิดบ้านเอาชนะเอสซีจี เมืองทอง ยูไนเต็ด 2-1 ที่ยูเอ็มที สเตเดียม จบฤดูกาล 2017 เขาทำประตูในลีกได้ทั้งหมด 2 ประตู
วันที่ 17 มีนาคม ค.ศ. 2018 ยามาซากิทำประตูแรกของฤดูกาลในนัดที่อุบลบุกไปแพ้เมืองทอง 2-1 ที่เอสซีจีสเตเดียม ต่อมาวันที่ 25 เมษายน ค.ศ. 2018 เขาทำประตูที่สองในลีกในนัดที่อุบลบุกไปเสมอพัทยา ยูไนเต็ด 3-3 ที่ดอลฟินสเตเดียม
อามาดู วาตารา

อามาดู วาตารา (Amadou Ouattara; เกิด 30 ธันวาคม ค.ศ. 1989) เป็นนักฟุตบอลอาชีพชาวโกตดิวัวร์ ปัจจุบันเขาเล่นตำแหน่งปีก ให้กับขอนแก่น ยูไนเต็ด
สโมสรอาชีพ.
ราชนาวี.
ในเดือนกุมภาพันธ์ ค.ศ. 2018 อามาดูได้ย้ายจากพีทีที ระยองมาร่วมทีมราชนาวี ต่อมาวันที่ 25 เมษายน ค.ศ. 2018 เขาทำประตูแรกในไทยลีกในนัดที่ราชนาวีบุกไปแพ้ทรูแบงค็อก ยูไนเต็ด 5-2 ที่ทรูสเตเดียม
สมาคมฟุตบอลไอริช

สมาคมฟุตบอลไอริช  หรือ ไอเอฟเอ  เป็นสมาคมฟุตบอลในไอร์แลนด์เหนือ เป็นสมาคมฟุตบอลที่เก่าแก่ที่สุดเป็นอันดับ 4 ของโลก ก่อตั้งเมื่อวันที่ 18 พฤศจิกายน ค.ศ. 1880 โดยดูแลทีมชาติไอร์แลนด์ และต่อมาตั้งแต่ปี ค.ศ. 1921 ได้เปลี่ยนมาดูแลทีมชาติไอร์แลนด์เหนือ ทั้งนี้ สมาคมฟุตบอลไอริชเป็นคนละหน่วยงานกับสมาคมฟุตบอลไอร์แลนด์ของประเทศไอร์แลนด์
สมาคมฟุตบอลเวลส์

สมาคมฟุตบอลเวลส์  เป็นสมาคมฟุตบอลของประเทศเวลส์ มีหน้าที่ในการบริหารและดูแลฟุตบอลทีมชาติเวลส์ เข้าร่วมเป็นสมาชิกของฟีฟ่าเมื่อปี ค.ศ. 1910 และเข้าร่วมเป็นสมาชิกของยูฟ่าเมื่อปี ค.ศ. 1954 โดยเป็นหนึ่งในสี่สมาคมฟุตบอลที่ร่วมก่อตั้งคณะกรรมการสมาคมฟุตบอลระหว่างประเทศและสร้างกติกาฟุตบอลขึ้น 
สมาคมฟุตบอลเวลส์ก่อตั้งเมื่อปี ค.ศ. 1876 และจัดเป็นสมาคมฟุตบอลที่เก่าแก่ที่สุดในโลกเป็นอันดับ 3 รองจากสมาคมฟุตบอลอังกฤษและสมาคมฟุตบอลสกอตแลนด์
สมาคมฟุตบอลสกอตแลนด์

สมาคมฟุตบอลสกอตแลนด์  เป็นสมาคมฟุตบอลในประเทศสกอตแลนด์ ซึ่งเป็นสมาคมฟุตบอลที่เก่าแก่ที่สุดเป็นอันดับ 2 ของโลก ก่อตั้งเมื่อวันที่ 13 มีนาคม ค.ศ. 1873 ดูแลฟุตบอลทีมชาติสกอตแลนด์ โดยเข้าร่วมฟีฟ่าเมื่อปี ค.ศ. 1910 และเข้าร่วมกับยูฟ่าเมื่อปี ค.ศ. 1954
สำนักงานคณะกรรมการอ้อยและน้ำตาลทราย

สำนักงานคณะกรรมการอ้อยและน้ำตาลทราย  เป็นหน่วยงานส่วนราชการเทียบเท่ากรม สังกัดกระทรวงอุตสาหกรรม โดยมีหน้าที่ในการควบคุมดูแลการผลิตอุตสาหกรรมอ้อย และ น้ำตาลทราย ศึกษาและวิเคราะห์ข้อมูลเกี่ยวกับการผลิตอ้อย น้ำตาลทราย และอุตสาหกรรมต่อเนื่อง การใช้และการจำหน่ายภายในประเทศและต่างประเทศ และ วางแผนการการปลูกและผลิตอ้อยเพื่อใช้ในการผลิตน้ำตาลทราย รวมไปถึง วิเคราะห์ วิจัย เพื่อเพิ่มคุณภาพและประสิทธิภาพผลิตอ้อยและน้ำตาลทราย และ เผยแพร่ความรู้เกี่ยวกับการผลิต การใช้ และการจำหน่ายอ้อยและน้ำตาลทราย
ประวัติ.
เมื่อปี 2506 สภาพัฒนาเศรษฐกิจแห่งชาติ ได้พิจารณาเห็นถึงปัญหาของอุตสาหกรรมน้ำตาลที่ยังไม่มีการควบคุมที่ดี ทำให้ต้นทุนการผลิตสูงขึ้น จนไม่สามารถที่จะส่งออกน้ำตาลไปจำหน่ายต่างประเทศตามราคาตลาดโลกได้ จึงได้เสนอหลักการแก้ไขการปัญหาระยะยาวต่อคณะรัฐมนตรี 
ต่อมาคณะรัฐมนตรี จึงมีมติเห็นขอบด้วยจึงได้ตรา พระราชบัญญัติอุตสาหกรรมน้ำตาลทราย (ฉบับที่ 2) พ.ศ. 2508 โดยมอบหมายให้กระทรวงอุตสาหกรรม ดำเนินการแก้ไขปัญหาในระยะยาวข้อเสนอของคณะกรรมการบริหารสภาฯ จึงได้จัดตั้ง ศูนย์ส่งเสริมน้ำตาลทราย ขึ้น เมื่อวันที่ 1 มิถุนายน 2509 โดยมีหน้าที่ดำเนินการส่งเสริมกิจการไร่อ้อยและอุตสาหกรรมน้ำตาลทรายให้เป็นไปอย่างมีคุณภาพ โดยโอนย้าย หน้าที่และทรัพย์สินของ สำนักงานกองทุนสงเคราะห์อุตสาหกรรมน้ำตาลทราย มาอยู่ในความรับผิดชอบ
แต่ว่า เนื่องด้วยฐานะของหน่วยงาน ในเวลานั้นยังอยู่ในการวางแผน ทำให้ยังไม่สามารถเข้ามาดูแลได้อย่างเต็มที่ จึงได้มีการตรา พระราชบัญญัติน้ำตาลทราย พ.ศ. 2511ขึ้นเมื่อวันที่ 24 ธันวาคม 2511 โดยมีสาระสำคัญคือการสนับสนุนการดำเนินงาน ศูนย์ส่งเสริมน้ำตาลทราย โดยการจัดตั้งเป็น สำนักงานอ้อยและน้ำตาลทราย ขึ้นในกระทรวงอุตสาหกรรม โดย มีหน้าที่ดำเนินการส่งเสริมกิจการไร่อ้อยและอุตสาหกรรมน้ำตาลทราย ให้เป็นไปตามมติของคณะกรรมการอ้อยและน้ำตาลทราย และโอนภาระและทรัพย์สิน โครงการศูนย์ส่งเสริมน้ำตาลทราย ในงบประมาณของ สำนักงานปลัดกระทรวงอุตสาหกรรม มาเป็นของหน่วยงานใหม่ โดยที่ในขณะนั้น ยังไม่มีฐานะเป็นส่วนราชการตาม พระราชบัญญัติปรับปรุง กระทรวง ทบวง กรม ต่อมาจึงได้รับการปรับปรุงให้เป็น ส่วนราชการมีฐานะเทียบเท่ากองอยู่ในสังกัดสำนักงานปลัดกระทรวง 
อำนาจหน้าที่.
สำนักงานคณะกรรมการอ้อยและน้ำตาลทราย มีอำนาจหน้าที่ ที่แบ่งตาม "กฎกระทรวง แบ่งส่วนราชการสำนักงานคณะกรรมการอ้อยและน้ำตาลทราย กระทรวงอุตสาหกรรม พ.ศ. 2551" ดังนี้:
สถานีทดลองและขยายพันธุ์อ้อย.
สำนักงานคณะกรรมการอ้อยและน้ำตาลทราย ได้จัดตั้งสถานีทดลองและขยายพันธุ์อ้อย โดยมีสถานีทดลองและขยายพันธุ์อ้อย ทั้งหมด 4 สถานี ได้แก่
มือปราบฮาวาย ฤดูกาลที่ 1

มือปราบฮาวาย ฤดูกาลที่ 1 (อังกฤษ: Hawaii Five-O Season 1) เป็นละครโทรทัศน์ที่ออกอากาศในปี ค.ศ. 2010 ละครเรื่องสร้างนี้เป็นละครในฤดูกาลที่ 1 ของละครโทรทัศน์เรื่อง มือปราบฮาวาย นำแสดงโดย อเล็กซ์ โอลัชลิน, สก๊อตต์ แคน, แดเนียล แด คิม, เกรซ ปาร์ค, ทารีน แมนนิง ออกอากาศทางช่อง CBS ในสหรัฐอเมริกา เริ่มออกอากาศตอนแรกวันที่ 20 กันยายน ค.ศ. 2010 ออกอากาศในไทยทางช่องโมโน 29
เนื้อเรื่องย่อ.
เรื่องราวของหน่วยพิเศษที่ตั้งขึ้นโดยผู้ว่าการของรัฐฮาวาย นำโดย สตีฟ แม๊คกาเร็ทท์ ซึ่งเขาได้รวมทีมซึ่งประกอบด้วย นักสืบแดนนี่ วิลเลียมส์ ที่เพิ่งย้ายมาจากรัฐนิวเจอร์ซีย์ และเพื่อนสมัยเรียน ชิน กอ เกลล์ กับลูกพี่ลูกน้องของชิน ที่ชื่อ โกโน ทั้งหมดร่วมมือกันเพื่อปราบปรามอาชญากรรมร้ายแรงที่เกิดขึ้นในรัฐฮาวาย หน่วยพิเศษถูกจัดตั้งอย่างกระทันหันหลังจากที่อดีตนายตำรวจเกษียณอายุที่เป็นที่นับถือถูกผู้ก่อการร้ายระดับโลกบุกเข้าไปสังหารถึงในบ้านพักข้าราชการ
มือปราบฮาวาย ฤดูกาลที่ 2

มือปราบฮาวาย ฤดูกาลที่ 2 (อังกฤษ: Hawaii Five-O Season 2) เป็นละครโทรทัศน์ที่ออกอากาศในปี ค.ศ. 2010 ละครเรื่องนี้เป็นละครภาคที่ 2 ของละครโทรทัศน์เรื่อง มือปราบฮาวาย นำแสดงโดย อเล็กซ์ โอลัชลิน, สก๊อตต์ แคน, แดเนียล แด คิม, เกรซ ปาร์ค, ทารีน แมนนิง ออกอากาศทางช่อง CBS ในสหรัฐอเมริกา เริ่มออกอากาศตอนแรกวันที่ 19 กันยายน ค.ศ. 2011 ออกอากาศในไทยทางช่องโมโน 29
เนื้อเรื่องย่อ.
เรื่องราวของหน่วยพิเศษที่ตั้งขึ้นโดยผู้ว่าการของรัฐฮาวาย นำโดย สตีฟ แม๊คกาเร็ทท์ ซึ่งเขาได้รวมทีมซึ่งประกอบด้วย นักสืบแดนนี่ วิลเลียมส์ ที่เพิ่งย้ายมาจากรัฐนิวเจอร์ซีย์ และเพื่อนสมัยเรียน ชิน กอ เกลล์ กับลูกพี่ลูกน้องของชิน ที่ชื่อ โกโน ทั้งหมดร่วมมือกันเพื่อปราบปรามอาชญากรรมร้ายแรงที่เกิดขึ้นในรัฐฮาวาย หน่วยพิเศษถูกจัดตั้งอย่างกระทันหันหลังจากที่อดีตนายตำรวจเกษียณอายุที่เป็นที่นับถือถูกผู้ก่อการร้ายระดับโลกบุกเข้าไปสังหารถึงในบ้านพักข้าราชการ
มือปราบฮาวาย ฤดูกาลที่ 3

มือปราบฮาวาย ฤดูกาลที่ 3 (อังกฤษ: Hawaii Five-O Season 3) เป็นละครโทรทัศน์ที่ออกอากาศในปี ค.ศ. 2010 ละครเรื่องนี้เป็นละครภาคที่ 3 ของละครโทรทัศน์เรื่อง มือปราบฮาวาย นำแสดงโดย อเล็กซ์ โอลัชลิน, สก๊อตต์ แคน, แดเนียล แด คิม, เกรซ ปาร์ค, มิเชลล์ บอร์ธ ออกอากาศทางช่อง CBS ในสหรัฐอเมริกา เริ่มออกอากาศตอนแรกวันที่ 24 กันยายน ค.ศ. 2012 ออกอากาศในไทยทางช่องโมโน 29
เนื้อเรื่องย่อ.
เรื่องราวของหน่วยพิเศษที่ตั้งขึ้นโดยผู้ว่าการของรัฐฮาวาย นำโดย สตีฟ แม๊คกาเร็ทท์ ซึ่งเขาได้รวมทีมซึ่งประกอบด้วย นักสืบแดนนี่ วิลเลียมส์ ที่เพิ่งย้ายมาจากรัฐนิวเจอร์ซีย์ และเพื่อนสมัยเรียน ชิน กอ เกลล์ กับลูกพี่ลูกน้องของชิน ที่ชื่อ โกโน ทั้งหมดร่วมมือกันเพื่อปราบปรามอาชญากรรมร้ายแรงที่เกิดขึ้นในรัฐฮาวาย หน่วยพิเศษถูกจัดตั้งอย่างกระทันหันหลังจากที่อดีตนายตำรวจเกษียณอายุที่เป็นที่นับถือถูกผู้ก่อการร้ายระดับโลกบุกเข้าไปสังหารถึงในบ้านพักข้าราชการ
สเตฟาน มาริโนวิช

สเตฟาน โทเน มาริโนวิช ([stêfaːn tǒːne marǐːnoʋitɕ]) เป็นผู้รักษาประตูฟุตบอลชาวนิวซีแลนด์ ปัจจุบันเขาเล่นให้กับแวนคูเวอร์ไวท์แคปส์ในเมเจอร์ลีกซอกเกอร์
ทีมชาติ.
ในปี ค.ศ. 2011 มาริโนวิชติดทีมชาติอายุไม่เกิน 20 ปีในการแข่งขันฟุตบอลโลกเยาวชนที่โคลัมเบีย โดยเขาได้ลงเล่นสองนัด
ต่อมาวันที่ 8 มีนาคม ค.ศ. 2015 มาริโนวิชถูกเรียกตัวติดทีมชาตินิวซีแลนด์ชุดใหญ่ในการแข่งขันนัดกระชับมิตรพบกับเกาหลีใต้ เขาได้ลงเล่นเต็มเวลา 90 นาทีในนัดนั้น และกลายเป็นผู้รักษาประตูมือหนึ่งแทนที่ของเกลน มอสส เขาสามารถเซฟลูกโทษในนัดนั้นได้ แต่เสียประตูหนึ่งลูกโดยอี แจ-ซ็องในนาทีที่ 86
วันที่ 11 มิถุนายน ค.ศ. 2016 มาริโนวิชเซฟสองลูกโทษในการดวลลูกโทษกับปาปัวนิวกินี โดยทางนิวซีแลนด์ดวลลูกโทษชนะ 4–2 หลังจากที่เสมอ 0–0 ในช่วงต่อเวลาพิเศษ
มือปราบฮาวาย ฤดูกาลที่ 4

มือปราบฮาวาย ฤดูกาลที่ 4 (อังกฤษ: Hawaii Five-O Season 4) เป็นละครโทรทัศน์ที่ออกอากาศในปี ค.ศ. 2010 ละครเรื่องนี้เป็นละครภาคที่ 4 ของละครโทรทัศน์เรื่อง มือปราบฮาวาย นำแสดงโดย อเล็กซ์ โอลัชลิน, สก๊อตต์ แคน, แดเนียล แด คิม, เกรซ ปาร์ค, มิเชลล์ บอร์ธ, ไช แม็คไบรด์ ออกอากาศทางช่อง CBS ในสหรัฐอเมริกา เริ่มออกอากาศตอนแรกวันที่ 27 กันยายน ค.ศ. 2013 ออกอากาศในไทยทางช่องโมโน 29
เนื้อเรื่องย่อ.
เรื่องราวของหน่วยพิเศษที่ตั้งขึ้นโดยผู้ว่าการของรัฐฮาวาย นำโดย สตีฟ แม๊คกาเร็ทท์ ซึ่งเขาได้รวมทีมซึ่งประกอบด้วย นักสืบแดนนี่ วิลเลียมส์ ที่เพิ่งย้ายมาจากรัฐนิวเจอร์ซีย์ และเพื่อนสมัยเรียน ชิน กอ เกลล์ กับลูกพี่ลูกน้องของชิน ที่ชื่อ โกโน ทั้งหมดร่วมมือกันเพื่อปราบปรามอาชญากรรมร้ายแรงที่เกิดขึ้นในรัฐฮาวาย หน่วยพิเศษถูกจัดตั้งอย่างกระทันหันหลังจากที่อดีตนายตำรวจเกษียณอายุที่เป็นที่นับถือถูกผู้ก่อการร้ายระดับโลกบุกเข้าไปสังหารถึงในบ้านพักข้าราชการ
มังกรหยก ตอน กำเนิดเอี้ยก้วย (ละครโทรทัศน์ พ.ศ. 2538)

มังกรหยก ตอน กำเนิดเอี้ยก้วย  เป็นละครโทรทัศน์ฮ่องกงที่อิงเรื่องราวมาจากวรรณกรรมชิ้นเอกของจีนเรื่อง มังกรหยก ภาค 2 ของกิมย้ง ผลิตโดยทีวีบี นำแสดงโดย กู่ เทียนเล่อ, หลี่ ยั่วถง, ไป่ เปียว, เว่ย ชิวหัว ออกอากาศทางช่อง 3 แฟมิลี่ เมื่อออกอากาศในจีน มีเรตติงชนะ มังกรหยก ภาค2 ฉบับ หลิวเต๋อหัว โดยเวอร์ชันนี้ (กู่เทียนเล่อ) เป็นแชมป์เรตติงในจีนอยู่หลายสัปดาห์ ทำให้กลายเป็น มังกรหยก ภาค 2 (เอี้ยก้วย) งานสร้างของฮ่องกงที่ประสบความสำเร็จในจีนมากที่สุดมาจนถึงทุกวันนี้
เนื้อเรื่องย่อ.
ในวัยเด็กเอี้ยก้วยไปเป็นศิษย์ก๊วยเจ๋งที่เกาะดอกท้อ แต่เอี้ยก้วยมักโดนกลั่นแกล้งประจำ ก๊วยเจ๋ง จึงได้ฝากให้เป็นศิษย์สำนักช้วนจินก่า แต่ก็โดนอาจารย์กับศิษย์ดุด่ากลั่นแกล้งต่าง ๆ นานา จนได้มาพบกับยายซุนและเซียวเล่งนึ่ง ที่สำนักสุสานโบราณ เมื่อเอี้ยก้วย ได้พบเซียวเหล่งนึ่ง ที่สุสานโบราณ เอี้ยก้วยนับถือนางเป็นอาจารย์ ทว่าความสนิทสนมและความห่วงใยทำให้ทั้งคู่รักกัน ทั้งสองได้ฟันฝ่าอุปสรรคมากมายเป็นความรักที่คงมั่นไม่มีวันแปรผัน และไม่ไหวหวั่นต่อคำคัดค้านของคนรอบข้าง แต่ทั้งสองก็ต้องพรากจากกัน ก๊วยเจ๋ง และอึ้งย้ง ตกลงยกกั๊วะฟู่ ให้แก่เอี้ยก้วย แต่เอี้ยก้วยมิได้รักนางแบบคู่รักจึงไม่ยอมรับ กั๊วะฟู่เสียใจจนก่อเกิดเป็นความเจ็บแค้น พลั้งมือฟันแขนซ้ายของเอี้ยก้วยขาด แต่เขาไม่ถือสา มุ่งมั่นตามหาเซียวเหล่งนึ่ง โดยมีนางมารบูรพาน้อย กั๊วะเอี้ยง คอยช่วยเหลือ เอี้ยก้วยจะได้พบเซียวเหล่งนึ่งหรือไม่ ฟ้าดินเท่านั้นที่จะเป็นผู้กำหนดชะตาของทั้งสอง
เรตติง.
ในฮ่องกง.
เวอร์ชันนี้ ประสบความสำเร็จในระดับหนึ่งในฮ่องกง แต่ไม่เท่า มังกรหยก ภาค 2 (1983) เวอร์ชัน หลิวเต๋อหัว และได้เรตติ้งดังนี้
1. เรตติงเฉลี่ย คือ 29 จุด
2. เรตติงสูงสุด คือ 31 จุด
ตอนออกอากาศครั้งแรกในฮ่องกง เกิดกระแสวิพากษ์วิจารณ์เยอะมาก ถึงแม้พระเอก (กู่เทียนเล่อ) และ นางเอก (หลี่ยั่วถง) จะได้รับคำชมว่าเป็นคู่พระ-นาง ที่หล่อสวยมากก็ตาม แต่ผู้คนส่วนใหญ่ในฮ่องกงให้ความเห็นว่า การแสดงของทั้งคู่ไม่ตราตรึงเท่าเวอร์ชันเก่าของ หลิว เต๋อหัว และ เฉิน ยฺวี่เหลียน
ในจีน.
ตรงข้ามความนิยมในฮ่องกง เพราะได้รับความนิยมในจีน ถึงแม้ในฮ่องกงจะประสบความสำเร็จน้อยกว่า เวอร์ชันเก่าของยุค 80s คือ มังกรหยก ภาค 2 ฉบับ หลิว เต๋อหัว และ เฉิน ยฺวี่เหลียน นำแสดง ก็ตาม
แต่เรตติงในจีน กลับได้รับความนิยมมากกว่าเวอร์ชัน หลิวเต๋อหัว เพราะเวอร์ชัน กู่เทียนเล่อ ได้แชมป์เรตติงสูงสุดในจีนหลายสัปดาห์ ทำให้กลายเป็นมังกรหยกภาคสอง (เวอร์ชันภาคเอี้ยก้วย) ของเกาะฮ่องกงที่ประสบความสำเร็จในจีนมากที่สุด มาจนถึงปัจจุบัน
เกร็ดเล็กเกร็ดน้อย.
สำหรับในจีนแผ่นดินใหญ่ ถึงแม้ภาคก๊วยเจ๋ง คือ มังกรหยก ภาค 1 (1994) ซึ่งนำแสดงโดยจู อิน จะไม่ประสบความสำเร็จเท่า มังกรหยก ภาค 1 (1983) ซึ่งนำแสดงโดยองเหม่ยหลิง
แต่ตรงข้ามกับภาคเอี้ยก้วย เนื่องจาก มังกรหยก ภาค 2 (1995) ซึ่งนำแสดงโดยหลี่ยั่วถง กลับเป็นที่นิยมในจีนแผ่นดินใหญ่ และสามารถประสบความสำเร็จทางด้านเรตติงในจีน มากกว่า มังกรหยก ภาค 2 (1983) เวอร์ชันเก่าของยุค 80s ได้สำเร็จ
กล่าวโดยสรุป
ส่งผลให้ทั้ง หลี่ยั่วถง และ องเหม่ยหลิง กลายเป็น เซียวเหล่งนึ่ง และ อึ้งย้ง ฉบับฮ่องกงที่ประสบความสำเร็จในจีนมากที่สุด มาจนถึงทุกวันนี้
และ หวงเย่อหัว กับ กู่เทียนเล่อ คือ ก๊วยเจ๋ง และ เอี้ยก้วย ฉบับฮ่องกง ที่ประสบความสำเร็จมากที่สุดในจีน
เวอร์ชั่นเอี๊ยก๊วยที่หล่อที่สุด.
ตอนออกอากาศครั้งแรก กู่เทียนเล่อ ได้รับการขนานนามจากสื่อมากมายว่าเป็น เอี๊ยก๊วยที่หล่อที่สุดจนมาถึงปัจจุบัน
หลายสิบปีผ่านไป กู่เทียนเล่อ ก็ยังคงสถานะนี้อยู่ เพราะไม่มีนักแสดงชายคนไหนที่รับบทนี้ จะได้รับการขนานนามแบบ กู่เทียนเล่อ อีกเลย
มือปราบฮาวาย ฤดูกาลที่ 5

มือปราบฮาวาย ฤดูกาลที่ 5 (อังกฤษ: Hawaii Five-O Season 5) เป็นละครโทรทัศน์ที่ออกอากาศในปี ค.ศ. 2010 ละครเรื่องนี้เป็นละครภาคที่ 5 ของละครโทรทัศน์เรื่อง มือปราบฮาวาย นำแสดงโดย อเล็กซ์ โอลัชลิน, สก๊อตต์ แคน, แดเนียล แด คิม, เกรซ ปาร์ค, ไช แม็คไบรด์, ฮอร์เฮ การ์ซีอา ออกอากาศทางช่อง CBS ในสหรัฐอเมริกา เริ่มออกอากาศตอนแรกวันที่ 26 กันยายน ค.ศ. 2014 and concluded on May 8, 2015 with a two-hour season finale. ออกอากาศในไทยทางช่องโมโน 29
เนื้อเรื่องย่อ.
เรื่องราวของหน่วยพิเศษที่ตั้งขึ้นโดยผู้ว่าการของรัฐฮาวาย นำโดย สตีฟ แม๊คกาเร็ทท์ ซึ่งเขาได้รวมทีมซึ่งประกอบด้วย นักสืบแดนนี่ วิลเลียมส์ ที่เพิ่งย้ายมาจากรัฐนิวเจอร์ซีย์ และเพื่อนสมัยเรียน ชิน กอ เกลล์ กับลูกพี่ลูกน้องของชิน ที่ชื่อ โกโน ทั้งหมดร่วมมือกันเพื่อปราบปรามอาชญากรรมร้ายแรงที่เกิดขึ้นในรัฐฮาวาย หน่วยพิเศษถูกจัดตั้งอย่างกระทันหันหลังจากที่อดีตนายตำรวจเกษียณอายุที่เป็นที่นับถือถูกผู้ก่อการร้ายระดับโลกบุกเข้าไปสังหารถึงในบ้านพักข้าราชการ
ประกอบ ประยูรโภคราช

พันเอก ประกอบ ประยูรโภคราช (14 มกราคม พ.ศ. 2462 - 14 เมษายน พ.ศ. 2533) อดีตรัฐมนตรีช่วยว่าการกระทรวงมหาดไทย อดีตสมาชิกสภาผู้แทนราษฎรกรุงเทพมหานคร สังกัดพรรคชาติไทย และเป็นอดีตสมาชิกวุฒิสภาไทย ชุดที่ 4
การทำงาน.
พันเอก ประกอบ เคยรับราชการเป็นทหารม้าเหล่าเดียวกัน และเป็นเพื่อนร่วมรุ่นของพลเอก เปรม ติณสูลานนท์ และเป็นเพื่อนกับพันตรี พโยม จุลานนท์ บิดาของพลเอก สุรยุทธ์ จุลานนท์
พันเอก ประกอบ เคยได้รับเลือกตั้งเป็นสมาชิกสภาผู้แทนราษฎรกรุงเทพมหานคร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ในนามพรรคชาติไทย ซึ่งนำโดยพลตรี ประมาณ อดิเรกสาร หลังเลือกตั้งหม่อมราชวงศ์เสนีย์ ปราโมช หัวหน้าพรรคประชาธิปัตย์ เป็นแกนนำจัดตั้งรัฐบาล แต่มีเสียง ส.ส.สนับสุนนเพียง 103 คน ไม่ถึงครึ่งของสภาผู้แทนราษฎร การแถลงนโยบายของคณะรัฐมนตรีจึงไม่ได้รับความไว้วางใจ ส่งผลให้หม่อมราชวงศ์คึกฤทธิ์ ปราโมช หัวหน้าพรรคกิจสังคม รวบรวม ส.ส.และจัดตั้งรัฐบาลขึ้นแทน โดยพันเอก ประกอบ ได้รับแต่งตั้งเป็นรัฐมนตรีช่วยว่าการกระทรวงมหาดไทย
กระทั่งพ้นจากตำแหน่งเนื่องจากมีการยุบสภาผู้แทนราษฎร และเลือกตั้งใหม่ ในวันที่ 4 เมษายน พ.ศ. 2519 ในเดือนเดียวกันนี้ เขาก็ได้รับแต่งตั้งเป็นสมาชิกวุฒิสภา
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 เขาลงสมัครรับเลือกตั้งในนามพรรคชาติไทย แต่ไม่ได้รับเลือกตั้ง
สโมสรฟุตบอลเรอัลมาดริดในฤดูกาล 2018–19

การแข่งขัน ฤดูกาล 2018–19 ของ สโมสรฟุตบอลเรอัลมาดริด ซึ่งเป็นฤดูกาลที่ 115 ของสโมสร และเป็นฤดูกาลที่ 88 ของการได้อยู่บนลีกสูงสุด โดยเริ่มฤดูกาลตั้งแต่วันที่ 1 กรกฎาคม ค.ศ. 2018 ถึง 30 มิถุนายน ค.ศ. 2019
การซื้อขายนักเตะ.
ย้ายเข้า.
 รวมค่าใช้จ่ายในการซื้อนักเตะทั้งสิ้น: 163.25 ล้านยูโร
ย้ายออก.
 รวมตัวเลขจำนวนเงินนักเตะขายออกทั้งสิ้น: 115.5 ล้านยูโร
รายได้สุทธิ: 47.75 ล้านยูโร
การแข่งขัน.
ยูฟ่าแชมเปียนส์ลีก.
มาดริดเข้าร่วมการแข่งขันในรอบแบ่งกลุ่ม.
ฟุตบอลชิงแชมป์สโมสรโลก.
มาดริดได้เข้าร่วมการแข่งขันในรอบรองชนะเลิศ.
 "ณ วันที่ 19 พฤษภาคม ค.ศ. 2019"
 "ณ วันที่ 19 พฤษภาคม ค.ศ. 2019"
เทียน อัชกุล

เทียน อัชกุล (14 กุมภาพันธ์ พ.ศ. 2455 – 23 มกราคม พ.ศ. 2541) อดีตรัฐมนตรีช่วยว่าการกระทรวงมหาดไทย อดีตสมาชิกวุฒิสภา อดีตอธิบดีกรมการปกครอง และอดีตอธิบดีกรมแรงงานคนแรก (ปัจจุบันคือ กระทรวงแรงงาน)
ประวัติ.
เทียน เกิดเมื่อวันที่ 14 กุมภาพันธ์ พ.ศ. 2455 ที่ ตำบลท่าวัง อำเภอเมืองนครศรีธรรมราช จังหวัดนครศรีธรรมราช 
สำเร็จการศึกษาจากคณะอักษรศาสตร์ จุฬาลงกรณ์มหาวิทยาลัย ซึ่งเขาเคยได้รับรางวัลอักษรศาสตร์ดีเด่น
การทำงาน.
เทียน เคยรับราชการในสังกัดกระทรวงมหาดไทย ต่อมาในปลายปี พ.ศ. 2508 ได้มีพระราชบัญญัติปรับปรุงกระทรวงทบวงกรม (ฉบับที่ 3) พ.ศ. 2508 จัดตั้งกรมแรงงานขึ้นในกระทรวงมหาดไทย เมื่อวันที่ 29 ตุลาคม พ.ศ. 2508 และโอนกิจการบริหารของกรมประชาสงเคราะห์ (เฉพาะที่เกี่ยวกับงานแรงงาน) เมื่อตั้งเป็นกรมแรงงานแล้ว ได้แต่งตั้งให้นายเทียน อัชกุล รักษาราชการในตำแหน่งอธิบดีกรมแรงงานไปพลางก่อน เมื่อถึงเดือนเมษายน พ.ศ. 2509 จึงได้มีประกาศแต่งตั้งให้เขาเป็นอธิบดีกรมแรงงานคนแรก
ต่อมาได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลสัญญา ธรรมศักดิ์ ในปี พ.ศ. 2517 กระทั่งพ้นจากตำแหน่งในปี พ.ศ. 2518 และเขาก็ได้รับแต่งตั้งเป็นสมาชิกวุฒิสภา
เจ้าหญิงโดโรเทอาแห่งซัคเซิน-โคบวร์คและโกทา

เจ้าหญิงโดโรเทอาแห่งซัคเซิน-โคบวร์คและโกทา  ประสูติเมื่อวันที่ 30 เมษายน พ.ศ. 2424 ณ ออสเตรีย-ฮังการี เป็นพระธิดาพระองค์เล็กในเจ้าชายฟิลลิพแห่งซัคเซิน-โคบวร์คและโกทาและเจ้าหญิงลูอีสแห่งเบลเยียม เป็นพระราชนัดดาในสมเด็จพระเจ้าเลออปอลที่ 2 แห่งเบลเยียม ทรงมีพระเชษฐา 1 พระองค์คือเจ้าชายเลโอพ็อลท์ เคลเม็นท์แห่งซัคเซิน-โคบวร์คและโกทา 
พระองค์ทรงเสกสมรสกับ แอนสท์ กุนเธอร์ ดยุกแห่งชเลสวิช-ฮ็อลชไตน์ พระโอรสใน เฟรเดอริกที่ 8 ดยุกแห่งชเลสวิช-ฮ็อลชไตน์ เมื่อวันที่ 2 สิงหาคม พ.ศ. 2441 รับพระราชทานพระอิสริยยศและพระฐานันดรเป็น เฮอร์ไฮนีส เจ้าหญิงโดโรเทอา ดัชเชสแห่งชเลสวิช-ฮ็อลชไตน์ พระชายา (ฐานันดรแรกประสูติ เซอรีนไฮนีส) แต่ทั้งสองมิได้มีพระบุตรร่วมกัน ต่อมาเมื่อพระสวามีสิ้นพระชนม์ พระองค์จึงได้รับการสถาปนาเป็น ดัชเชสหม่ายแห่งชเลสวิช-ฮ็อลชไตน์ จนกระทั่งสิ้นพระชนม์เมื่อวันที่ 21 มกราคม พ.ศ. 2510 สิริพระชันษา 85 ชันษา
โยฮัน แฟร์แนร์

โยฮัน แฟร์แนร์  เกิดเมื่อวันที่ 22 กรกฎาคม ค.ศ. 1927 เป็นบุตรชายของนายแฟร์แนร์ จาคอปเซน และ นางรัญฮิลด์ โฮเซน บิดามารดาของเขาเป็นเจ้าของห้างสรรสินค้าในออสโล โดยชื่อแรกเกิดของเขาคือ โยฮัน มาร์ติน แฟร์แนร์ จาคอปเซน ต่อมาได้เปลี่ยนนามสกุลโดยใช้ชื่อท้ายของเขาเป็นนามสกุล โดยเขาได้กลายเป็นผู้บริหารห้างหลังจากบิดาของเขาถึงแก่กรรมเมื่อ ค.ศ. 1964 โดยชื่อของเขานั้นมาจากปู่ที่ชื่อ โยฮัน มาร์ติน จาคอปเซน ซึ่งเป็นนักบินสำรวจชาวนอร์เวย์ 
เขาได้สมรสครั้งแรกกับ อิงเงอร์บอร์ก บิตติง เฮลเซนเบิร์ก-เมย์เยร์ เมื่อวันที่ 20 มกราคม ค.ศ. 1953 แต่ไม่มีบุตรร่วมกัน และได้หย่ากันในปีเดียวกัน ก่อนจะสมรสกับ เจ้าหญิงอัสตริดแห่งนอร์เวย์ พระเชษฐภคินีใน สมเด็จพระราชาธิบดีฮารัลด์ที่ 5 แห่งนอร์เวย์ เมื่อวันที่ 12 มกราคม ค.ศ. 1961 ซึ่งการสมรสนั้นทำให้เจ้าหญิงอัสตริดต้องใช้ฐานันดรไฮเนส โดยมีบุตร-ธิดาดังนี้
โยฮัน แฟร์แนร์ ถึงแก่กรรมเมื่อวันที่ 24 มกราคม ค.ศ. 2015 สิริอายุรวม 87 ปี
คาบาบ

ฮอมส์  หรือ ฮิมศ์  หรือเดิมรู้จักในชื่อ "หมู่บ้าน" (อาร์บิบา:Αμπιμπα , "Abiba") ตั้งอยู่ทางทิศใต้ ตั้งอยู่ห่างจากระดับน้ำทะเล 501 เมตร (1,644 ฟุต) ห่างจากดามัสกัส 60 กม. (40 ไมล์)) 
คนใน คาบาบ เป็นคริสเตียน
รัฐธรรมนูญแห่งสหภาพโซเวียต

รัฐธรรมนูญแห่งสหภาพสาธารณรัฐสังคมนิยมโซเวียต  เป็นกฎหมายลำดับศักดิ์สูงสุดของสหภาพโซเวียต โดยที่สหภาพโซเวียตมีรัฐธรรมนูญแล้วทั้งสิ้น 3 ฉบับ ซึ่งปรับแก้จากรัฐธรรมนูญ ค.ศ. 1918 ของสหพันธ์สาธารณรัฐสังคมนิยมโซเวียตรัสเซีย ซึ่งเป็นรัฐบรรพบุรุษของสหภาพสาธารณรัฐสังคมนิยมโซเวียต
ลำดับของรัฐธรรมนูญแห่งสหภาพโซเวียต.
ทั้งสามรัฐธรรมนูญมีดังนี้:
รัฐธรรมนูญนี้มีบทบัญญัติมากที่สุด บทบัญญัติเหล่านี้ได้ประกาศความเป็นผู้นำของชนชั้นแรงงาน และในช่วงที่สองคือบทบาทการเป็นผู้นำพรรคคอมมิวนิสต์แห่งสหภาพโซเวียตในรัฐบาลและสังคม รัฐธรรมนูญทั้งหมดได้ยึดถือรูปแบบของทรัพย์สินทางสังคม แต่ละรัฐธรรมนูญเรียกร้องให้มีระบบโซเวียตเป็นสภาที่จะใช้อำนาจบริหารรัฐ
โดยทั่วไปแล้ว รัฐธรรมนูญแห่งสหภาพโซเวียตมีลักษณะคล้ายคลึงกับรัฐธรรมนูญหลายแห่งที่ได้รับการยอมรับในโลกตะวันตก แต่ความแตกต่างระหว่างรัฐโซเวียตและโลกตะวันตกของรัฐธรรมนูญทำให้ความคล้ายคลึงกันลดลง รัฐธรรมนูญแห่งสหภาพโซเวียตประกาศสิทธิทางการเมืองบางอย่าง ตัวอย่างเช่น เสรีภาพในการพูด เสรีภาพในการชุมนุม และเสรีภาพในการนับถือศาสนา นอกจากนี้ยังระบุถึงสิทธิทางเศรษฐกิจและสังคมรวมถึงหน้าที่ของประชาชนทุกคน สภานิติบัญญัติจะได้รับการเลือกตั้งในการเลือกตั้งเป็นระยะ
ในช่วงนโยบายเปเรสตรอยคาของปลายคริสต์ทศวรรษ 1980 รัฐธรรมนูญได้ช่วยให้กรอบของการปกครองแบบประชาธิปไตยขยายออกไป
การขนส่งระบบรางในประเทศฟิลิปปินส์

การขนส่งระบบรางในประเทศฟิลิปปินส์ ส่วนใหญ่จะอยู่ที่เมโทรมะนิลาและจังหวัดใกล้เคียงอย่างลากูนา ฟิลิปปินส์ไม่มีการขนส่งสินค้า แต่มีเฉพาะการขนส่งผู้โดยสาร ปัจจุบันมีระยะทางรวมทั้งสิ้น ประกอบด้วยไลต์เรลสาย 1, ไลต์เรลสาย 2, เอ็มอาร์ที สาย 3 และการรถไฟแห่งชาติฟิลิปปินส์ ในอนาคตมีแผนขยายเส้นทางให้เกินกว่า 320 กิโลเมตรภายในปี ค.ศ. 2022 โครงการที่กำลังก่อสร้างในปัจจุบันได้แก่ เอ็มอาร์ที สาย 7 (22.8 กิโลเมตร) และไลต์เรลสาย 2 ส่วนต่อขยาย (4 กิโลเมตร)
โครงข่ายรถไฟในฟิลิปปินส์ประกอบด้วยรถไฟชานเมืองของการรถไฟแห่งชาติฟิลิปปินส์ และระบบขนส่งมวลชนเร็ว (ไลต์เรลและเมโทร) ในอดีตเคยมีรถไฟระหว่างเมืองวิ่งให้บริการระหว่างมะนิลากับเมืองทางภาคเหนือและใต้ และยังเคยมีรถไฟบนเกาะปาไนย์และเซบู ที่ให้บริการโดยบริษัทรถไฟฟิลิปปินส์ เส้นทางรถไฟสายสั้นอื่น ๆ ได้แก่ รถไฟขนส่งน้ำตาลบนเกาะเนโกรส
โรมูลู กาบรัล เปเรย์รา ปิงตู

โรมูลู กาบรัล เปเรย์รา ปิงตู (เกิด 2 พฤศจิกายน ค.ศ. 1991) หรือ โรมูลู เป็นนักฟุตบอลอาชีพชาวบราซิล ล่าสุดเล่นในตำแหน่งกองหน้าให้กับขอนแก่น ยูไนเต็ด ในไทยลีก ในอดีตเคยเล่นให้กับบีจี ปทุม ยูไนเต็ด และ สุพรรณบุรี
สโมสรอาชีพ.
โรมูลูเกิดที่รีโอเดจาเนโร และเริ่มต้นอาชีพฟุตบอลกับสโมสรบอตาโฟกู ต่อมาในปี ค.ศ. 2012 ได้ย้ายไปเล่นให้กับทีมชุดใหญ่ของฟรีบูร์เก็งซี สถิติ 2 ฤดูกาลกับสโมสรนี้ คือ ลงเล่น 74 นัด ทำได้ 21 ประตู
ฮัมมาร์บี.
ในเดือนกุมภาพันธ์ ค.ศ. 2016 โรมูลูได้รับความสนใจจากนันเนอ แบร์ยสตรันด์ ผู้จัดการของฮัมมาร์บีในออลสเวนส์คาน และได้ย้ายไปร่วมทีมนั้นในเดือนถัดมา ด้วยสัญญา 2 ปี ค่าตัวที่คาดการณ์ไว้คือ 5 แสนครูนาสวีเดน
โรมูลูเริ่มต้นฤดูกาลใหม่ที่สวีเดนได้ไม่ค่อยดีนัก แต่ก็สามารถทำแฮตทริกได้ในนัดที่ 26 ของฤดูกาล พบกับยือร์กัวเดิน ช่วยให้ฮัมมาร์บีเอาชนะไปได้ 4-2 เขาได้รับการยกย่องให้เป็น "ความสำเร็จแห่งปี" โดยแฟนของสโมสร
ในปี ค.ศ. 2017 โรมูลูทำประตูในนัดเปิดฤดูกาลซึ่งฮัมมาร์บีเอาชนะนอร์เชอปิง 2–1 อย่างไรก็ตาม เขามักจะเป็นตัวสำรองภายใต้การคุมทีมของยาก็อบ มิกเก็ลเซิน ต่อมาวันที่ 4 มิถุนายน เขาทำประตูช่วยให้ฮัมมาร์บีเปิดบ้านเอาชนะยือร์กัวเดิน 3–1 จบฤดูกาลนั้น เขาแยกทางกับสโมสรหลังจากที่ไม่ได้ต่อสัญญาฉบับใหม่
สุพรรณบุรี.
ในเดือนธันวาคม ค.ศ. 2017 โรมูลูได้ย้ายไปร่วมทีมสุพรรณบุรีในไทยลีก ต่อมาวันที่ 25 กุมภาพันธ์ ค.ศ. 2018 เขาทำประตูแรกในไทยลีก นัดที่สุพรรณบุรีบุกไปเสมอทรูแบงค็อก ยูไนเต็ด 2-2 ที่ทรูสเตเดียม
บีจี ปทุม ยูไนเต็ด (ยืมตัว).
ในวันที่ 14 มกราคม ค.ศ. 2019 โรมูลูได้ย้ายไปบีจี ปทุม ยูไนเต็ด สโมสรในไทยลีก 2 ด้วยสัญญายืมตัว
ชฺวี ยฺเหวียน

ชฺวี ยฺเหวียน (ราว 340–278 ปีก่อนคริสตกาล) เป็นเสนาบดีและกวีชาวจีนในยุครณรัฐของจีนโบราณ มีชื่อเสียงเพราะความรักชาติและผลงานด้านร้อยกรอง โดยเฉพาะประชุมกวีนิพนธ์เรื่อง "ฉู่ฉือ" (楚辭) ซึ่งเชื่อกันมาแต่ดั้งเดิมว่า เป็นผลงานของเขา และถือกันว่า เป็นหนึ่งในสองประชุมร้อยกรองที่ยิ่งใหญ่ที่สุดแห่งจีนโบราณ อีกเรื่อง คือ "ชือจิง" (詩經) นอกจากนี้ ยังเชื่อกันว่า เขาเป็นต้นกำเนิดเทศกาลเรือมังกร (龍船節) อย่างไรก็ดี ปัจจุบันมีผู้โต้แย้งเรื่องเขาเป็นผู้แต่ง "ฉู่ฉือ" จริงหรือไม่ แต่ก็เป็นที่ยอมรับกันอย่างกว้างขวางว่า เขาเป็นผู้แต่ง "หลีเซา" (離騷) บทประพันธ์ที่เลื่องชื่อที่สุดในกลุ่มร้อยกรอง "ฉู่ฉือ"
ข้อมูลทางประวัติศาสตร์เกี่ยวกับเขามีอยู่ไม่มาก เอกสารเก่าแก่ที่สุดที่เอ่ยถึงเขา คือ ร้อยกรองบทหนึ่งซึ่งเจี่ย อี้ (賈誼) ข้าราชการซึ่งถูกให้ร้ายและอัปเปหิไปยังฉางชา (长沙) ประพันธ์ขึ้นเมื่อ 174 ปีก่อนคริสตกาล ระหว่างเดินทางไปฉางชา โดยพรรณนาว่า ตนเองมีชะตากรรมคล้ายชฺวี ยฺเหวียน ในสมัยก่อน แปดปีให้หลัง ซือหม่า เชียน (司馬遷) จึงเขียนประวัติของชฺวี ยฺเหวียน ขึ้นอย่างเป็นทางการครั้งแรก โดยรวมอยู่ในหนังสือชุด "ฉื่อจี้" (史記) แต่มีผู้เห็นว่า ข้อมูลที่ซือหม่า เชียน เขียนไว้นั้นย้อนแย้งหลายจุด
ชีวิต.
"ฉื่อจี้" ของซือหม่า เชียน เป็นแหล่งข้อมูลหลักแหล่งเดียวเกี่ยวกับชีวิตของชฺวี ยฺเหวียน เอกสารนี้ระบุว่า ชฺวี ยฺเหวียน เป็นสมาชิกราชสกุลหมี่ (芈) แห่งรัฐฉู่ (楚国) และรับราชการในรัชสมัยพระเจ้าฉู่หฺวาย (楚懷王) ซึ่งครองราชย์ช่วง 328–299 ปีก่อนคริสตกาล
ต้นรัชกาลพระเจ้าฉู่หฺวาย ชฺวี ยฺเหวียน ดำรงตำแหน่งเสนาซ้าย (左徒) ต่อมา เขาถูกให้ร้ายจนพระเจ้าฉู่หฺวายเนรเทศเขาไปยังดินแดนทางเหนือแถบแม่น้ำฮั่น (漢江) ภายหลัง พระเจ้าฉู่หฺวายเรียกเขากลับมาเป็นทูตไปรัฐฉี (齐国) เพื่อฟื้นความสัมพันธ์ระหว่างรัฐฉู่กับรัฐฉี
เมื่อพระเจ้าฉู่หฺวายสิ้นพระชนม์แล้ว พระโอรสสืบราชย์ต่อเป็นพระเจ้าฉู่ฉิ่งเซียง (楚頃襄王) ชฺวี ยฺเหวียน ถูกให้ร้ายอีกครั้ง ครั้งนี้ เขาถูกขับไล่ไปยังดินแดนทางใต้แถบแม่น้ำฉาง (长江) ว่ากันว่า ชฺวี ยฺเหวียน แวะบ้านเกิดเป็นอันดับแรก และระหว่างถูกเนรเทศนั้น เขาใช้เวลาส่วนใหญ่ไปกับการรวบรวมและเรียบเรียงตำนานพื้นบ้านต่าง ๆ ที่รับรู้มาจากการท่องชนบท ทั้งยังประพันธ์ร้อยกรองหลายบท แต่ก็แสดงความห่วงใยในบ้านเมืองอยู่ไม่วาย เขากังวลเกี่ยวกับแผ่นดินของตนจนสุขภาพย่ำแย่ และในช่วงเวลาที่หดหู่ ก็มักเดินทอดน่องไปแถวบ่อน้ำแห่งหนึ่ง แล้วจ้องดูเงาสะท้อนในน้ำอยู่นาน
ใน 278 ปีก่อนคริสตกาล เมื่อทราบว่า อิ่ง (郢) เมืองหลวงของรัฐฉู่ ถูกขุนพลไป๋ ฉี่ (白起) แห่งรัฐฉิน (秦国) ตีแตก ชฺวี ยฺเหวียน ก็เขียนเพลงยาวชื่อ "อายอิ่ง" (哀郢; "อิ่งโศก") แล้วแบกก้อนหินเดินลุยแม่น้ำมี่หลัว (汨羅江) ลงไปจนจมน้ำตาย
เหตุผลที่เขาฆ่าตัวตายเป็นที่ถกเถียงมาแต่โบราณ ปรัชญาเมธีจู ซี (朱熹) แห่งราชวงศ์ซ่ง เสนอว่า เป็นเพราะทุกข์ตรมเกี่ยวกับบ้านเมือง แต่เอกสาร "อฺวี๋ฟู่" (漁父) กล่าวว่า การฆ่าตัวตายของเขาเป็นหนทางสุดท้ายที่เขาจะปกป้องความบริสุทธิ์ใจและหลักการดำรงชีวิตของตนเอง
เทศกาลเรือมังกร.
ตำนานเล่าว่า ชาวบ้านใกล้เรือนเคียงเห็นชฺวี ยฺเหวียน ลงแม่น้ำมี่หลัวไปลับ ๆ ก็พากันตามหาเขา แต่ไม่ทันกาล เพราะชฺวี ยฺเหวียน ถึงแก่ชีวิตไปแล้ว ชาวบ้านจึงเอาก้อนข้าวเหนียวโยนลงน้ำเพื่อให้ปลากินแทนศพเขา ข้าวเหนียวดังกล่าวเป็นที่มาของบ๊ะจ่าง และการที่ชาวบ้านแล่นเรือตามหาเขาก็เป็นที่มาของเทศกาลเรือมังกรซึ่งมีการแข่งเรือและกินบ๊ะจ่าง
เชิงอรรถ.
มาเตย์ พอดสตาเว็ค

มาเตย์ พอดสตาเว็ค (สโลวัก: Matej Podstavek; เกิด 21 กุมภาพันธ์ ค.ศ. 1991) เป็นนักฟุตบอลอาชีพชาวสโลวาเกีย ปัจจุบันเล่นตำแหน่งกองหลังให้กับสโมสรฟุตบอลโปลิศ เทโร
สโมสรอาชีพ.
ดุกลา บันสกา บิสตริกา.
พอดสตาเว็คลงเล่นนัดแรกให้กับดุกลา บันสกา บิสตริกา ในนัดที่เสมอกับซิลินา 2–2 เมื่อวันที่ 16 กันยายน ค.ศ. 2012
โปลิศ เทโร.
ในเดือนมิถุนายน ค.ศ. 2018 พอดสตาเว็คได้ย้ายมาร่วมทีมโปลิศ เทโร โดยเขาจะมีชื่อในการแข่งขันฟุตบอลถ้วยทั้งไทยเอฟเอคัพและไทยลีกคัพ ต่อมาวันที่ 4 กรกฎาคม เขาทำประตูแรกให้กับสโมสรในการแข่งขันเอฟเอคัพรอบ 32 ทีมสุดท้าย นัดที่โปลิศ เทโรบุกไปชนะม.วงษ์ชวลิตกุล 4-1 ที่สนามกีฬามหาวิทยาลัยวงษ์ชวลิตกุล
คิม คย็อง-มิน

คิม คย็อง-มิน (เกิด 15 สิงหาคม ค.ศ. 1990) เป็นนักฟุตบอลชาวเกาหลีใต้ ปัจจุบันเล่นให้กับชลบุรีในไทยลีก หลังจากหมดสัญญากับ ชลบุรี ในฤดูกาล 2020 คิม คย็อง-มิน ได้ย้ายมาร่วมทีม คย็องนัม เอฟซี ใน เคลีก
สโมสรอาชีพ.
ชลบุรี.
ในเดือนมกราคม ค.ศ. 2018 คย็อง-มินได้ย้ายไปร่วมทีมชลบุรีในไทยลีก ต่อมาวันที่ 8 กรกฎาคม ค.ศ. 2018 เขาทำประตูแรกให้กับสโมสรในนัดที่ชลบุรีเปิดบ้านเอาชนะโปลิศ เทโร 3-1
มือปราบฮาวาย ฤดูกาลที่ 6

มือปราบฮาวาย ฤดูกาลที่ 6 (อังกฤษ: Hawaii Five-O Season 6) เป็นละครโทรทัศน์ที่ออกอากาศในปี ค.ศ. 2010 ละครเรื่องนี้เป็นละครภาคที่ 6 ของละครโทรทัศน์เรื่อง มือปราบฮาวาย นำแสดงโดย อเล็กซ์ โอลัชลิน, สก๊อตต์ แคน, แดเนียล แด คิม, เกรซ ปาร์ค, ไช แม็คไบรด์, ฮอร์เฮ การ์ซีอา ออกอากาศทางช่อง CBS ในสหรัฐอเมริกา เริ่มออกอากาศตอนแรกวันที่ 25 กันยายน ค.ศ. 2015 ออกอากาศในไทยทางช่องโมโน 29
เนื้อเรื่องย่อ.
เรื่องราวของหน่วยพิเศษที่ตั้งขึ้นโดยผู้ว่าการของรัฐฮาวาย นำโดย สตีฟ แม๊คกาเร็ทท์ ซึ่งเขาได้รวมทีมซึ่งประกอบด้วย นักสืบแดนนี่ วิลเลียมส์ ที่เพิ่งย้ายมาจากรัฐนิวเจอร์ซีย์ และเพื่อนสมัยเรียน ชิน กอ เกลล์ กับลูกพี่ลูกน้องของชิน ที่ชื่อ โกโน ทั้งหมดร่วมมือกันเพื่อปราบปรามอาชญากรรมร้ายแรงที่เกิดขึ้นในรัฐฮาวาย หน่วยพิเศษถูกจัดตั้งอย่างกระทันหันหลังจากที่อดีตนายตำรวจเกษียณอายุที่เป็นที่นับถือถูกผู้ก่อการร้ายระดับโลกบุกเข้าไปสังหารถึงในบ้านพักข้าราชการ
มือปราบฮาวาย ฤดูกาลที่ 7

มือปราบฮาวาย ฤดูกาลที่ 7 (อังกฤษ: Hawaii Five-O Season 7) เป็นละครโทรทัศน์ที่ออกอากาศในปี ค.ศ. 2010 ละครเรื่องนี้เป็นละครภาคที่ 7 ของละครโทรทัศน์เรื่อง มือปราบฮาวาย นำแสดงโดย อเล็กซ์ โอลัชลิน, สก๊อตต์ แคน, แดเนียล แด คิม, เกรซ ปาร์ค, ไช แม็คไบรด์, ฮอร์เฮ การ์ซีอา ออกอากาศทางช่อง CBS ในสหรัฐอเมริกา เริ่มออกอากาศตอนแรกวันที่ 23 กันยายน ค.ศ. 2016 ออกอากาศในไทยทางช่องโมโน 29
เนื้อเรื่องย่อ.
เรื่องราวของหน่วยพิเศษที่ตั้งขึ้นโดยผู้ว่าการของรัฐฮาวาย นำโดย สตีฟ แม๊คกาเร็ทท์ ซึ่งเขาได้รวมทีมซึ่งประกอบด้วย นักสืบแดนนี่ วิลเลียมส์ ที่เพิ่งย้ายมาจากรัฐนิวเจอร์ซีย์ และเพื่อนสมัยเรียน ชิน กอ เกลล์ กับลูกพี่ลูกน้องของชิน ที่ชื่อ โกโน ทั้งหมดร่วมมือกันเพื่อปราบปรามอาชญากรรมร้ายแรงที่เกิดขึ้นในรัฐฮาวาย หน่วยพิเศษถูกจัดตั้งอย่างกระทันหันหลังจากที่อดีตนายตำรวจเกษียณอายุที่เป็นที่นับถือถูกผู้ก่อการร้ายระดับโลกบุกเข้าไปสังหารถึงในบ้านพักข้าราชการ
นักแสดง.
แขกรับเชิญ.
ฯลฯ
มัลกง

มัลกง ฟีลีปี ซิลวา จี โอลีเวย์รา (เกิดวันที่ 26 กุมภาพันธ์ ค.ศ. 1997) เป็นนักฟุตบอลอาชีพชาวบราซิล ปัจจุบันเล่นในตำแหน่งกองหน้าให้กับสโมสรอัลฮิลาล
แขนคนยิงธนู–กระดูกงูเรือ

แขนคนยิงธนู–กระดูกงูเรือ (Sagittarius–Carina Arm) หรือเรียกอย่างกระชับว่า แขนคนยิงธนู  เป็นแขนย่อยของกาแล็กซีทางช้างเผือกซึ่งแต่ละแขนมีจุดกำเนิดจากใจกลางกาแล็กซี แล้ววนรอบกาแล็กซีออกเป็นลักษณะรูปก้นหอยแต่ละแขนมีดาวอยู่นับพันล้านดวงและกลุ่มก๊าซนับหมื่นแห่ง 
แขนคนยิงธนู–กระดูกงูเรือถือเป็นหนึ่งในแขนที่มีการกล่าวถึงมากที่สุดทางดาราศาสตร์ เนื่องจากเป็นที่ตั้งของเมฆโมเลกุลและดาวอ่อนวัยจำนวนมากในบริเวณเอช 2 มีกระจุกดาวเป็ดป่า, เนบิวลาอินทรี, เนบิวลาทะเลสาบ, เมซีเย 18 เป็นต้น
รุ้งลาวัลย์ ศรีปฎิมากูร

รุ้งลาวัณย์ ศรีปฏิมากูร หรือชื่อในการแสดงว่า รุ้งลาวัลย์ ศรีปฏิมากูร เกิดปีขาล (2493) ชื่อเล่นว่ารุ้ง เป็นนักแสดงอวุโส มีผลงานแสดงภาพยนตร์ไทยตั้งแต่อายุได้ 23 ปี มีพื้นเพที่จังหวัดสมุทรปราการ อ.พระประแดง การศึกษาจบระดับชั้น ม.ศ.3 หรือเทียบเท่า มัธยมศึกษาปีที่ 4 ในยุคปัจจุบันจากโรงเรียนรุจิเสรีวิทยา หลังจากนั้นเข้าเรียนเสริมสวยที่โรงเรียนแอนนา ต่อด้วยเป็นนางงามเดินสายล่ารางวัล ในปี 2514 เธอได้เข้าร่วมประกวดนางสาวไทย ได้เข้าถึงรอบสุดท้าย จนมาสมัครประกวดเทพีสงกรานต์วิสุทธิกษัตริย์ ประจำปี 2515 คว้าตำแหน่งรองอันดับ 1 มาครอง แล้วไปเข้าตาแมวมองจากค่ายหนังค่ายหนึ่ง 
เริ่มเข้าวงการ หลังจากลงจากเวทีนางสงกรานต์พร้อมกับมงกุฏได้ไม่ถึงเดือน ก็ได้รับการทาบทามให้ร่วมเป็นนักแสดงหลักในหนังโรงเรื่องสิงห์ใหญ่ แต่โปรเจกต์ก็ต้องเลื่อนออกไปอย่างไม่มีกำหนดจนถึงทุกวันนี้ ด้วยเหตุผลใดไม่เปิดเผย แต่ในช่วงปลายปีเดียวกันบริษัท กรุงสยามภาพยนตร์ จำกัด ได้คัดเลือกเธอรับบทนำในภาพยนตร์ดราม่าสุดหินเรื่องรอยมลทิน กับบทชื่อลั่นทม ที่มีอาชีพหมอนวด แต่ลับหลังต้องค้าประเวณีเพื่อทดแทนพระคุณมารดา โดยแสดงประกบกับสมบัติ เมทะนี ที่กำลังโด่งดังอยู่ในขณะนั้น รอยมลทินกำกับโดยเนรมิต บทภาพยนตร์ดัดแปลงจากบทประพันธ์ของ "ทมยันตี" เข้าโปรแกรมที่โรงภาพยนตร์เพชรรามาวันที่ 22 มีนาคม พ.ศ. 2517 ผลตอบรับจากผู้ชมดีมาก ได้ทั้งรายได้ และคำวิจารณ์ในทางบวก ส่งผลให้เธอมีงานภาพยนตร์เข้ามาอย่างต่อเนื่อง ภายใต้ชื่อในเครดิตว่า รุ้งลาวัลย์ ศรีปฏิมากูร รุ้งลาวัณย์ ศรีปฏิมากูร รุ้งลาวัลย์ ศรีปฏิมากูล และ รุ้งลาวัลย์ ศรีปฏิมากูร และขณะถ่ายทำภาพยนตร์เรื่องรอยมลทิน ชนะ คราประยูร ผู้กำกับภาพยนตร์สาวสิบเจ็ด ก็มายื่นบทนำหญิงเรื่องสาวสิบเจ็ดให้เธอ เป็นภาพยนตร์เรื่องที่สองในชีวิตของเธอที่ประสบความสำเร็จด้านรายได้อย่างท่วมท้น จนสินค้าต่างๆ ติดต่อเธอไปเป็นพรีเซนเตอร์มากมาย ทั้งภาพนิ่งและภาพยนตร์โฆษณา เช่นผงซักฟอกบรีส ผงซักฟอกแฟ้บ และเครื่องใช้ไฟฟ้าโตชิบา ฟิลิปส์ ชาร์ป คอร์ปอเรชั่น เป็นต้น หลังจากคลอดลูกสาว งานภาพยนตร์ของเธอก็ลดลงจนไม่มีในที่สุด ในภายหลังเธอรับงานแสดงละครสั้นทางทีวี เช่น บันทึกกรรม ฟ้ามีตา เป็นต่อ และละครเวทีต่างๆ เป็นต้น ปัจจุบันรุ้งเป็นเจ้าของบริษัท บัวปฏิมา จำกัด ทำธุรกิจเกี่ยวกับผลิตภัณฑ์บำรุงผิวในแบบขายตรง และทำขนมไทยใบตอง ซาลาเปา บัตเตอร์เค้ก ส่งขายเป็นรายได้เสริม
ชีวิตส่วนตัว.
รุ้งลาวัลย์ ศรีปฏิมากูร เป็นซิงเกิลมัม มีลูกสาวคนเดียวชื่อ พลอยชมพู ศรีปฏิมากูร ชื่อเล่น พลอย เกิดเมื่อปี 2527 เรียนจบด้านศิลปะการแสดง
พัญสร

เพ็ญสิริ เศวตวิหารี นักเขียนบทละครโทรทัศน์ค่ายเป่าจินจง นามปากกาที่ใช้ ได้แก่ พัญสร / แกมบรรจง / ษรสิริ / หนึ่งในทีม เป่ากุ้ย มีผลงานละครโทรทัศน์เป็นที่รู้จักกันดี ได้แก่ ละครเรื่อง คุณชาย, แม่อายสะอื้น, สงครามดอกรัก, สายน้ำสามชีวิต, บุญผ่อง, มุกเหลี่ยมเพชร, เพลิงฉิมพลี, ไข่มุกมังกรไฟ และอีกมากมาย
ศึกษาระดับปริญญาตรีที่ ภาควิชาการสื่อสารมวลชน คณะนิเทศศาสตร์ จุฬาลงกรณ์มหาวิทยาลัย และระดับปริญญาโทที่ภาควิชาการสื่อสารมวลชน คณะนิเทศศาสตร์ จุฬาลงกรณ์มหาวิทยาลัย
โปรวินเชียลลีก ดิวิชัน 2 ฤดูกาล 2548

โปรวินเชียลลีก ดิวิชัน 2 ฤดูกาล 2548 หรือที่รู้จักกันในนาม โปรลีก 2 เป็นการแข่งขัน โปรลีก 2 ครั้งที่สอง โดยประกอบด้วย 10 จังหวัดมาร่วมทำการแข่งขัน คือ ทีมที่ตกชั้นจาก โปรลีก 2547 จำนวน 2 ทีมและทีมจังหวัดที่ชนะเลิศและรองชนะเลิศ รอบคัดเลือกทั้ง 5 ภาค คือ ภาคเหนือ, ภาคอีสาน, ภาคใต้, ภาคกลาง, และ ภาคตะวันออก จากนั้นแบ่งเป็น 2 กลุ่ม โดยจัดการแข่งขันภายใต้การดูแลของ การกีฬาแห่งประเทศไทย
ภาพรวมก่อนการแข่งขัน.
ในฤดูกาลนี้ ฝ่ายจัดการแข่งขัน ได้มีการปรับกฎการเลื่อนชั้น-ตกชั้น โดยให้มีทีมเลื่อนชั้นทั้งหมด 6 ทีม โดยทีมจังหวัด 3 อันดับแรกของแต่ละกลุ่ม จะเลื่อนชั้นไปเล่นใน โปรลีก ฤดูกาลถัดไป แต่กติกาการแข่งในรอบรองชนะเลิศยังเหมือนเดิมเพื่อให้สอดคล้องกัน โดยยังมีการคัดเลือกทีมจังหวัดทั้งหมด 4 โซนคือ ภาคเหนือ, ภาคอีสาน, ภาคใต้, ภาคกลางและตะวันออก แล้วมารวมกับ ทีมจังหวัดที่ตกชั้น จากนั้นแบ่งเป็น 2 กลุ่ม โดย ฝ่ายจัดการแข่งขัน ได้มอบหมายให้ จังหวัดสกลนคร เป็นเจ้าภาพจัดการแข่งขัน โดยใช้ สนามกีฬาเทศบาลเมืองสกลนคร และ สนามกีฬามหาวิทยาลัยเกษตรศาสตร์ฯ จังหวัดสกลนคร เป็นสนามแข่งขัน
จังหวัดที่เข้าร่วมแข่งขัน.
"ชนะเลิศรอบคัดเลือก 100,000 บาท รองชนะเลิศ 60,000 บาท"
ตารางคะแนน.
"ณ วันที่ 13 พฤษภาคม 2548"
เจ้าชายคอนสแตนติน อเล็กซิออสแห่งกรีซและเดนมาร์ก

เจ้าชายคอนสแตนติน อเล็กซิออสแห่งกรีซและเดนมาร์ก  ประสูติเมื่อวันที่ 29 ตุลาคม ค.ศ. 1998 ณ นิวยอร์ก สหรัฐ เป็นพระโอรสพระองค์แรกในเจ้าชายปัฟโลส มกุฎราชกุมารแห่งกรีซ และเจ้าหญิงมารี-แชนทัล มกุฎราชกุมารีแห่งกรีซ เป็นพระราชนัดดาในสมเด็จพระราชาธิบดีกอนสตันดีโนสที่ 2 แห่งกรีซ และสมเด็จพระราชินีอันเนอ-มารีแห่งกรีซ เป็นพระราชปนัดดาในสมเด็จพระเจ้าเฟรเดอริกที่ 9 แห่งเดนมาร์ก และอิงกริดแห่งสวีเดน โดยพระองค์ทรงเป็นรัชทายาทลำดับที่ 1 ในการอ้างสิทธิราชบัลลังก์แห่งกรีซถัดจากพระบิดา 
พระองค์ทรงได้รับศีลจุ่มใน มหาวิหารเซนต์โซเฟียในลอนดอน เมื่อวันที่ 15 เมษายน ค.ศ. 1999 มีพระบิดาและพระมารดาทูลหัวดังนี้
สาเหตุที่พระองค์มีพระบิดาและพระมารดาทูลหัวเป็นพระประมุขหรือองค์รัชทายาทในราชบัลลังก์ประเทศต่าง ๆ นั้นเนื่องจากประเทศกรีซมีความหวังที่จะฟื้นฟูระบอบกษัตริย์ และถ้าหากทำได้พระองค์จะกลายเป็นสมเด็จพระราชาธิบดีแห่งกรีซพระองค์ต่อไป
พระองค์ทรงปฏิบัติพระกรณียกิจในฐานะสมาชิกพระราชวงศ์ เช่น การเสด็จไปร่วมพระราชพิธีเจ้าชายเฟรเดอริก มกุฎราชกุมารแห่งเดนมาร์ก (ฐานันดรในขณะนั้น) ผู้เป็นทั้งพระญาติและพระบิดาทูลหัวของพระองค์ ฉลองพระชนมายุครบ 50 พรรษา ปัจจุบันพระองค์ทรงศึกษาในมหาวิทยาลัยจอร์จทาวน์ พร้อมกับเจ้าหญิงมาเรีย-โอลิมเปียแห่งกรีซและเดนมาร์ก พระภคินี
โปรวินเชียลลีก ดิวิชัน 2 ฤดูกาล 2549

โปรวินเชียลลีก ดิวิชัน 2 ฤดูกาล 2549 หรือที่รู้จักกันในนาม โปรลีก 2 เป็นการแข่งขัน โปรลีก 2 ครั้งที่สาม โดยประกอบด้วย 10 จังหวัดมาร่วมทำการแข่งขัน คือ ทีมจังหวัดที่ชนะเลิศและรองชนะเลิศ รอบคัดเลือกทั้ง 5 ภาค คือ ภาคเหนือ, ภาคอีสาน, ภาคใต้, ภาคกลาง, และ ภาคตะวันออก จากนั้นแบ่งเป็น 2 กลุ่ม โดยจัดการแข่งขันภายใต้การดูแลของ การกีฬาแห่งประเทศไทย
ภาพรวมก่อนการแข่งขัน.
ในฤดูกาลนี้ ฝ่ายจัดการแข่งขัน ได้มีการปรับระเบียบการแข่งขัน โดยทีมที่ตกชั้นจาก โปรลีก 1 2548 ต้องไปร่วมแข่งขันรอบคัดเลือกระดับภาคด้วย ขณะเดียวกัน ฤดูกาลนี้จะเป็นฤดูกาลสุดท้ายที่จะจัดการแข่งขัน โปรลีก 2 เนื่องเพราะได้มีการรวมลีก ระหว่าง ไทยลีก และ โปรลีก โดยที่ทีมจังหวัดชนะเลิศและรองชนะเลิศการแข่งขันในฤดูกาลนี้ จะได้สิทธิ์เลื่อนชั้น ไปทำการแข่งขัน ดิวิชั่น 1 2550 โดยอัตโนมัติ โดยในปีนี้ฝ่ายจัดการแข่งขันฯ ได้มอบหมายให้ จังหวัดสงขลา รับเป็นเจ้าภาพ โดยกำหนดสนามไว้สองสนามคือ สนามกีฬาติณสูลานนท์ และ สนามกีฬากลางมหาวิทยาลัยสงขลานครินทร์ วิทยาเขตหาดใหญ่ เป็นสนามหลัก
ตารางคะแนน.
รอบแรก.
"ณ วันที่ 1 กันยายน 2549"
สงครามพิวนิก

สงครามพิวนิก เป็นสงครามสามครั้งระหว่างโรมกับคาร์เธจ เกิดขึ้นระหว่างปี 264 ก่อนคริสตกาลถึงปี 146 ก่อนคริสตกาล คำว่า "พิวนิก" มาจากพิวนิคัส (Punicus) อันเป็นคำที่ใช้เรียกชาวคาร์เธจ ผู้สืบเชื้อสายมาจากชาวฟินีเชีย มูลเหตุหลักของสงครามมาจากการแย่งชิงความเป็นใหญ่เหนือทะเลเมดิเตอร์เรเนียนตะวันตก ซึ่งในขณะนั้นโรมแผ่อิทธิพลไปทั่วคาบสมุทรอิตาลี ในขณะที่คาร์เธจมีกองเรือที่เข้มแข็งที่สุด
สงครามครั้งแรกเริ่มขึ้นในปี 264 ก่อนคริสตกาล เมื่อโรมเข้าแทรกแซงความขัดแย้งบนเกาะซิซิลีของคาร์เธจ ชัยชนะของฝ่ายโรมันในยุทธการที่อากรีเจนตัมทำให้โรมันยึดเกาะซิซิลีไว้ได้เกือบทั้งหมด ต่อมาฝ่ายโรมันซึ่งไม่เคยมีประสบการณ์การรบทางเรือใช้วิธีการรบบนบกที่พวกตนชำนาญเอาชนะคาร์เธจได้ในยุทธนาวีไมไล ฝ่ายคาร์เธจโต้กลับด้วยทหารรับจ้างชาวสปาร์ตาจนสามารถจับตัวมาร์กุส อาตีลีอุส เรกูลุส แม่ทัพฝ่ายโรมันได้ ฝ่ายโรมันจึงล่าถอยไปที่ซิซิลี หลังจากนั้นทั้งสองฝ่ายผลัดกันแพ้ชนะจนในปี 241 ก่อนคริสตกาล ทัพเรือโรมันชนะฝ่ายคาร์เธจที่หมู่เกาะอีกาเดียนทางตะวันตกเฉียงเหนือของซิซิลี ฝ่ายคาร์เธจซึ่งไม่มีกำลังสนับสนุนยอมจำนนและลงนามในสนธิสัญญาลูทาชิอุส ต้องเสียซิซิลีและค่าปฏิกรรมสงครามให้ฝ่ายโรมัน
ปี 240 ก่อนคริสตกาล เกิดสงครามทหารรับจ้าง (Mercenary War) ขึ้นในคาร์เธจ ทำให้คาร์เธจเสียคอร์ซิกาและซาร์ดิเนียให้โรม การเสียเมืองท่าสำคัญทำให้แฮมิลการ์ บาร์กา แม่ทัพชาวคาร์เธจยกทัพไปคาบสมุทรไอบีเรียเพื่อสร้างเมืองใหม่ ก่อนจะล้อมเมืองซากุนตัมของโรม ศึกครั้งนี้ทำให้เกิดสงครามพิวนิกครั้งที่สอง แฮนนิบัล บุตรของแฮมิลการ์ฉวยโอกาสตอนที่โรมกำลังทำสงครามกับชาวอิลีเรียเดินทัพจากไอบีเรีย ข้ามเทือกเขาแอลป์มายังตอนเหนือของอิตาลีและรบชนะในยุทธการที่กันไน ทำให้ทัพคาร์เธจมีโอกาสเข้าใกล้กรุงโรม แต่กำลังที่เหลือน้อยทำให้แฮนนิบัลไม่สามารถบุกเข้ากรุงโรมได้โดยตรง ด้านฝ่ายโรมันนำโดยสกีปีโอ อาฟรีกานุสตีโต้ฝ่ายคาร์เธจจนแฮนนิบัลต้องถอนทัพกลับไปยังไอบีเรียและแอฟริกาเหนือ ในปี 202 ก่อนคริสตกาล โรมเอาชนะคาร์เธจในยุทธการที่ซามา ทำให้คาร์เธจยอมแพ้ในปีต่อมา คาร์เธจถูกสั่งให้จ่ายค่าปฏิกรรมสงครามและห้ามทำสงครามโดยปราศจากการยินยอมจากโรม
ปี 151 ก่อนคริสตกาล ชาวนูมิเดียล้อมเมืองโอรอสโคปาของคาร์เธจ ทำให้คาร์เธจต้องยกทัพไปปราบ เหตุการณ์ดังกล่าวทำให้โรมมองว่าคาร์เธจละเมิดสนธิสัญญาและประกาศสงครามครั้งที่สามกับคาร์เธจ คาร์เธจพยายามขอเจรจาแต่ภายหลังยกเลิกเนื่องจากข้อเรียกร้องที่ไม่เป็นธรรมของโรม คาร์เธจสามารถยันทัพโรมันได้ถึงปี 146 ก่อนคริสตกาล ก่อนฝ่ายโรมันจะบุกเข้ากรุงคาร์เธจได้สำเร็จ พวกเขาเผาเมืองและจับชาวเมืองเป็นทาส แล้วผนวกคาร์เธจเป็นจังหวัดแอฟริกา
ชัยชนะของโรมในสงครามพิวนิก รวมถึงการพิชิตมาซิดอนในสงครามมาซิโดเนียและการปราบพระเจ้าแอนทิโอคัสมหาราชในสงครามโรมัน–ซิลูซิด ทำให้โรมกลายเป็นมหาอำนาจเหนือทะเลเมดิเตอร์เรเนียนจนถึงคริสต์ศตวรรษที่ 5
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
การขนส่งสาธารณะในเมโทรมะนิลา

การขนส่งสาธารณะในเมโทรมะนิลา ประกอบด้วยรถไฟฟ้ารางเบา, ระบบขนส่งมวลชนเร็ว, รถไฟชานเมือง, รถโดยสารประจำทาง, รถจี๊ปนีย์ และรถแท็กซี และในปี ค.ศ. 2015 ได้มีการเริ่มต้นใช้งานอูเบอร์และแกร็บ ซึ่งให้บริการคล้ายกับแท็กซี
ระบบราง.
ปัจจุบัน (ค.ศ. 2018) มีระบบขนส่งมวลชนเร็วที่ให้บริการอยู่ 2 ระบบใหญ่ ได้แก่ ไลต์เรล และเมโทร 
ไลต์เรลประกอบด้วยสองเส้นทาง ได้แก่ สาย 1 (สีเขียว) และสาย 2 (สีน้ำเงิน) ในขณะที่เมโทรมีเพียงสายเดียวคือ สาย 3 (สีเหลือง) สถานีรถไฟฟ้าประกอบด้วยสถานีของไลต์เรล 31 แห่ง และสถานีของเมโทร 13 แห่ง ในอนาคตมีโครงการส่วนต่อขยายเพื่อเชื่อมต่อมะนิลากับจังหวัดใกล้เคียง ได้แก่ บูลาคัน, คาบีเต, ลากูนา และรีซัล
รถโดยสารประจำทาง.
มะนิลามีบริษัทรถโดยสารหลายแห่งได้แก่ เออร์จอห์นแอนด์อัลมาร์ก, บาคลารันเมโทรลิงก์ และเอซีทรานส์ รถโดยสารส่วนใหญ่ใช้รถยี่ห้ออีซูซุและนิสสัน การเดินรถใช้ระบบจราจรซ้ายมือ
สงครามล่ามนุษย์กลายพันธุ์ ฤดูกาลที่ 1

สงครามล่ามนุษย์กลายพันธุ์ ฤดูกาลที่ 1 (อังกฤษ: The Gifted Season 1) เป็นละครโทรทัศน์ทริลเลอร์ภาคที่ 1 ในละครชุด สงครามล่ามนุษย์กลายพันธุ์ ซึ่งมีเค้าโครงเรื่องมาจากหนังสือการ์ตูนของมาร์เวลคอมมิกส์ เรื่อง เอ็กซ์เมน ออกอากาศทางช่อง Fox ในสหรัฐอเมริกา ตั้งแต่วันที่ 25 กันยายน ค.ศ. 2016 เป็นตอนแรก ส่วนในไทยจะออกอากาศทางช่อง โมโน 29 และเมื่อละครซีรีส์เรื่องนี้ออกอากาศจบลง ละครเรื่องนี้ออกอากาศต่อจากละครเรื่อง แก๊งมือปราบพิฆาตทรชน ฤดูกาลที่ 2 และเมื่อละครซีรีส์เรื่องนี้ออกอากาศจบลง ละครเรื่องต่อไปที่ออกอากาศต่อคือ พยัคฆ์ร้ายระห่ำโลก ฤดูกาลที่ 2
เนื้อเรื่องย่อ.
ครอบครัวหนึ่งที่ทำงานให้รัฐบาล ก่อนที่พวกเขาค้นพบว่าลูกๆของพวกเขามีความสามารถที่แปลกประหลาด และกลายเป็นพวกมิวแตนท์หรือมนุษย์กลายพันธุ์ พวกเขาจึงได้ตัดสินใจเข้าร่วมชุมชนใต้ดินของเหล่ามิวแตนท์เพื่อความอยู่รอด จนนำซึ่งการต่อสู้อย่างไม่อาจหลีกเลี่ยงได้
สงครามล่ามนุษย์กลายพันธุ์

สงครามล่ามนุษย์กลายพันธุ์  เป็นชุดละครโทรทัศน์จากค่ายมาร์เวลคอมมิกส์ ซึ่งมีเค้าโครงเรื่องมาจากหนังสือการ์ตูนของมาร์เวลคอมมิกส์ เรื่อง เอ็กซ์เมน ออกอากาศทางช่อง Fox ในสหรัฐอเมริกา นำแสดงโดย สตีเฟน โมเยอร์, เอมี่ แอคเคอร์,ฌอน เทล, นาตาลี อลีน ลินด์, เพอร์ซี ไฮเนส-ไวต์, โคบี เบลล์, เจมี ชอง, แบลร์ เรดฟอร์ด, เอมมา ดูมอนต์, สไกเลอร์ ซามูเอลส์, เกรซ กลีย์ ในไทยออกอากาศทางช่อง โมโน 29
เจ้าชายอาชิเลียส-อันเดรียสแห่งกรีซและเดนมาร์ก

เจ้าชายอาชิเลียส-อันเดรียสแห่งกรีซและเดนมาร์ก  ประสูติเมื่อวันที่ 12 สิงหาคม พ.ศ. 2543 ณ นิวยอร์ก สหรัฐ เป็นพระโอรสพระองค์ที่ 2 ในเจ้าชายปัฟโลส มกุฎราชกุมารแห่งกรีซ และเจ้าหญิงมารี-แชนทัล มกุฎราชกุมารีแห่งกรีซ เป็นพระราชนัดดาในสมเด็จพระราชาธิบดีกอนสตันดีโนสที่ 2 แห่งกรีซ และสมเด็จพระราชินีอันเนอ-มารีแห่งกรีซ เป็นพระราชปนัดดาในสมเด็จพระเจ้าเฟรเดอริกที่ 9 แห่งเดนมาร์ก และอิงกริดแห่งสวีเดน โดยพระองค์ทรงเป็นรัชทายาทลำดับที่ 3 ในการอ้างสิทธิราชบัลลังก์แห่งกรีซถัดจากพระบิดาและพระเชษฐา พระองค์ทรงเข้ารับพิธีจุ่มศีล ณ วิหารเซนต์โซเฟียเช่นเดียวกับพระเชษฐา เมื่อวันที่ 7 มิถุนายน พ.ศ. 2544 โดยพระองค์ทรงเติบโตมาในลอนดอน จนกระทั่ง พ.ศ. 2547 ครองครัวของพระองค์เสด็จไปประทับร่วมกับพระอัยกาและพระอัยยิกา และได้ย้ายไปประทับ ณ นิวยอร์ก เนื่องจากเจ้าชายคอนสแตนติน อเล็กซิออสแห่งกรีซและเดนมาร์ก พระเชษฐา ทรงเข้าเรียน ณ มหาวิทยาลัยจอร์จทาวน์ และใน พ.ศ. 2560 พระองค์ได้ทรงเป็นแขกรับเชิญในรายการหนึ่งของสหรัฐ
ดับเบิลยูดับเบิลยูอี อีโวลูชัน

ดับเบิลยูดับเบิลยูอี อีโวลูชัน (WWE Evolution) เป็นรายการเพย์-เพอร์-วิวมวยปล้ำอาชีพ (PPV) และทาง WWE Network จัดโดย WWE สำหรับค่าย Raw, SmackDown, NXT และ NXT UK มีกำหนดจัดวันที่ 28 ตุลาคม 2018 ที่สนาม Nassau Veterans Memorial Coliseum ในเมือง Uniondale, New York เป็นเพย์-เพอร์-วิวครั้งแรกในประวัติศาสตร์ WWE ที่ประกอบด้วยแมตช์การปล้ำของผู้หญิงทั้งหมด
แชมป์หญิงทั้งหมดของ WWE จะมีการป้องกันในศึกนี้ นอกจากนี้ยังมีรอบชิงชนะเลิศของทัวร์นาเมนต์ 2018 Mae Young Classic ศึกนี้ได้รับการประกาศเมื่อวันที่ 23 กรกฎาคม 2018 ในตอนของ "Raw"
ผล.
ลำดับเปิดตัวและการคัดออก Battle Royal.
ค่าย
#เปลี่ยนทาง – Raw
#เปลี่ยนทาง – SmackDown
#เปลี่ยนทาง – Free agent
#เปลี่ยนทาง – Winner
นักสู้เทวดา

นักสู้เทวดา  เป็นละครโทรทัศน์แนว แฟนตาซี-แอ็คชั่น-โรแมนติก-ดราม่า-คอมเมดี้ ของค่าย STEP POWER 3 จำกัด โดยผู้จัด อุ๊ พัชนี จารุจินดา ดัดแปลงจากนวนิยาย นักเลงเทวดา บทประพันธ์โดย พนา ภาณุมาศ บทโทรทัศน์โดย นักเขียนเรืองแสง กำกับการแสดงโดย กษาปส์ สัมมาบัตท์ นำแสดงโดย ปรมะ อิ่มอโนทัย, กัญญ์ณรัณ วงศ์ขจรไกล ออกอากาศทุกวันจันทร์ - พฤหัสบดี เวลา 19.05 - 20.05 น. และวันศุกร์ เวลา 18.45 - 19.45 น. ทาง สถานีวิทยุโทรทัศน์ไทยทีวีสีช่อง 3 เริ่มตอนแรกวันจันทร์ที่ 23 กรกฎาคม พ.ศ. 2561 – วันพฤหัสบดีที่ 23 สิงหาคม พ.ศ. 2561 ต่อจากละครเรื่องบุพเพสันนิวาส 
ซึ่งละครเรื่องนี้ได้เคยถูกไปนำสร้างเป็นภาพยนตร์มาแล้วครั้งหนึ่งในชื่อ นักเลงเทวดา สร้างโดยบริษัท เมทะนีฟิล์ม เมื่อ พ.ศ. 2518 จากการกำกับและนำแสดงของ สมบัติ เมทะนี ที่แสดงคู่กับ อรัญญา นามวงศ์
สลักจิตร เทียนหิรัญ

สลักจิตร เทียนหิรัญ หรือ "ใบ้จอมศอกกลับ" เป็นอดีตนักมวยดัง ที่มีเอกลักษณ์ในการใช้แม่ไม้มวยไทย ในการต่อสู้กับคู่ต่อสู้ ไฟท์ที่เป็นภาพจำ และอยู่ในความทรงจำของแฟนมวยไทยอาชีพ คือการเอาชนะน็อค โดยใช้แม่ไม้มวยไทย "ศอกกลับ" นักมวยชื่อดังค่าตัวสูงในขณะนั้นอย่าง "นกน้อย รังนักไทย" ได้ที่เวทีมวยช่อง 7 สี และที่สำคัญถือว่าเป็นผู้ที่ไม่สามารถพูดได้ จึงมีฉายาในวงการมวยในขณะนั้นว่า "ใบ้" นอกจากนี้ยังมีเอกลักษณ์ในเรื่องท่าไหว้ครู จนเป็นที่รู้กันว่า เป็นต้นตำรับไหว้ครู "ท่าทอดแห" 
ประวัติ.
สลักจิตร เทียนหิรัญ หรือ "ใบ้จอมศอกกลับ" มีชื่อจริงว่า นายกรี สังข์บัวแก้ว (พ.ศ. 2499-2561) เป็นชาวคลองกระจง จังหวัดสุโขทัย ในวัยหนุ่มได้เคยใช้ชีวิตต่อยมวยไทยอาชีพ เป็นเวลาหลายปี จนกระทั่งมีชื่อเสียงและเป็นที่กล่าวขวัญถึง เมื่อเลิกจากอาชีพชกมวย ก็ไปประกอบอาชีพ และใช้ชีวิตปกติที่บ้านเกิด คือจังหวัดสุโขทัย จนกระทั่งมาเป็นข่าวอีกครั้งด้วยอุบัตเหตุ ตกน้ำเสียชีวิต ในวัย 62 ปี ถูกกระแสน้ำยมพัดร่างจมหาย ขณะดำน้ำงมแหจับปลา บริเวณฝายยางลำน้ำยม หมู่ 4 ต.คลองกระจง อ.สวรรคโลก จ.สุโขทัย ตั้งแต่เมื่อเวลา 01.30 น. วันที่ 20 ก.ค. 61 ดังปรากฏเป็นภาพข่าวถึงอุบัตเหตุ ว่า พบแล้วศพอดีตนักมวยดังถูกกระแสน้ำพัดจมหายขณะจมแหหาปลา
ชมพูสิริน

ชมพูสิริน หรือ เทียนสิรินธร (ชื่อวิทยาศาสตร์: "Impatiens sirindhorniae" Triboun & Suksathan) เป็นพรรณไม้ในวงศ์เทียนดอกที่ค้นพบเป็นชนิดใหม่ของโลกในปี พ.ศ. 2552 เป็นพืชถิ่นเดียวพบในประเทศไทย พบเฉพาะทางภาคใต้ที่จังหวัดกระบี่และสุราษฎร์ธานี ขึ้นตามหน้าผาหินปูน ระดับความสูง 20–150 เมตร ค้นพบโดย ปราโมทย์ ไตรบุญ ผู้อำนวยการสถานีวิจัยลำตะคอง สถาบันวิจัยวิทยาศาสตร์และเทคโนโลยีแห่งประเทศไทย
ประวัติ.
ชมพูสิริน สำรวจพบโดย ปราโมทย์ ไตรบุญ นักวิชาการเกษตรชำนาญการจากกรมวิชาการเกษตร และปิยเกษตร สุขสถาน นักพฤกษศาสตร์จากองค์การสวนพฤกษศาสตร์ และได้ขอพระบรมราชานุญาตตั้งชื่อเป็นพรรณไม้ในพระนามของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เพื่อเทิดพระเกียรติในโอกาสมหามงคลเฉลิมพระชนมายุ 55 พรรษา 2 เมษายน พ.ศ. 2553 ทรงพระกรุณาโปรดเกล้าฯ พระราชทานชื่อเป็นภาษาไทยว่า “ชมพูสิริน”ตามสีชมพูของดอกไม้ ได้ลงพิมพ์เป็นบทความในวารสารวิชาการ "Garden's Bullitin Singapore" เป็นการยืนยันว่าเป็นพืชพันธุ์ใหม่ของโลก ข้อมูลที่ศึกษาและตัวอย่างอ้างอิงได้นำไปเก็บรวบรวมไว้ในพิพิธภัณฑ์พืช เพื่อการศึกษาด้านอนุกรมวิธานต่อไป และการค้นพบยังมีส่วนร่วมในการจัดทำข้อมูลพรรณพฤกษชาติแห่งประเทศไทยของพืชวงศ์ชาฤๅษี (Gesneriaceae) กับสวนพฤกษศาสตร์หลวงเอดินบะระในสกอตแลนด์
ลักษณะทางพฤกษศาสตร์.
เป็นไม้ล้มลุก ลำต้นอวบน้ำ เกลี้ยง มีนวล ที่มีความสูงได้ถึง 50 เซนติเมตร ลำต้นมักห้อยลงจากการเกาะที่เขาหินปูน 
ลักษณะของใบ ใบเรียงเวียนหนาแน่นตามปลายกิ่ง รูปรีหรือรูปไข่ ยาวประมาณ 3–4 เซนติเมตร ปลายแหลม โคนใบรูปลิ่มกว้าง กลม หรือคล้ายรูปหัวใจตื้น ๆ ขอบจักห่าง ๆ ปลายจักมีติ่ง มีต่อมใกล้โคนเหนือก้านใบ แผ่นใบค่อนข้างหนา เส้นแขนงใบ 3–6 เส้นในแต่ละข้าง เส้นแขนงใบย่อยไม่ชัดเจน ก้านใบยาวประมาณ 2–7.5 เซนติเมตร 
รูปแบบการออกดอก การออกดอกออกเดี่ยว ๆ หรือเป็นกระจุก 2 ดอก ตามซอกใบใกล้ปลายกิ่ง ก้านดอกยาว 3–6.5 เซนติเมตร ใบประดับขนาดเล็กติดใกล้โคนก้านดอก กลีบเลี้ยงมีสีเขียวอ่อน กลีบข้างมี 4 กลีบ คู่นอกเป็นรูปไข่ ยาวประมาณ 6–7 มิลลิเมตร คู่ในแบบกลม ขนาดประมาณ 2 มิลลิเมตร กลีบปากเป็นถุงลึก ที่โค้งเรียวยาว เว้าเป็นเดือย มีความยาวได้ถึง 6 เซนติเมตร ดอกมีสีชมพูอมม่วงอ่อน แผ่ออก กลีบปากเป็นรูปไข่กลับกว้าง มีความยาวประมาณ 2 เซนติเมตร และกว้างประมาณ 2.5 เซนติเมตร โคนมีเขา 1 คู่ ขนาดประมาณ 2 มิลลิเมตร กลีบข้างคู่นอกติดกัน แฉกลึกประมาณ 2 ใน 3 ส่วน คล้ายรูปหัวใจ ยาวประมาณ 2 เซนติเมตร กว้างประมาณ 2.5 เซนติเมตร กลีบคู่ในรูปไข่กลับ มีความยาวเท่า ๆ กับกลีบคู่นอก แคปซูลเต่งกลาง รูปขอบขนานและเกลี้ยง
แหล่งที่พบ.
ชมพูสิรินหรือเทียนสิรินธร เป็นพืชถิ่นเดียวของไทย สามารถพบได้ที่จังหวัดกระบี่และสุราษฎร์ธานี โดยจะขึ้นตามหน้าผาเขาหินปูน ที่ความสูงถึงประมาณ 200 เมตร
ดูเพิ่ม.
<templatestyles src="Div col/styles.css"/>
เอื้องศรีอาคเนย์

เอื้องศรีอาคเนย์ (ชื่อวิทยาศาสตร์: "Sirindhornia monophylla "(Collett & Hemsl.) H. A. Pedersen & Suksathan"") เป็นกล้วยไม้ดินในวงศ์กล้วยไม้ Orchidaceae กล้วยไม้ขึ้นบนพื้นดินหรือหินปูน มีหัวใต้ดิน
ชื่อสกุลของพืชชนิดนี้ตั้งตามพระนามาภิไธยของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
คิม ซ็อง-ฮวัน

คิม ซ็อง-ฮวัน (เกาหลี: ; เกิด 15 ธันวาคม ค.ศ. 1986) เป็นนักฟุตบอลชาวเกาหลีใต้ เขาเล่นตำแหน่งกองกลางตัวรับ เคยเล่นให้กับ การท่าเรือ และ สุพรรณบุรี ใน ไทยลีก
สโมสรอาชีพ.
การท่าเรือ.
ในเดือนธันวาคม ค.ศ. 2017 การท่าเรือได้ประกาศคว้าตัวคิม ซ็อง-ฮวัน มาร่วมทีม ต่อมาวันที่ 20 พฤษภาคม ค.ศ. 2018 เขาทำประตูแรกในไทยลีกในนัดที่การท่าเรือเปิดบ้านเอาชนะราชนาวี 7-1
มู คานาซากิ

มู คานาซากิ  เป็นนักฟุตบอลชาวญี่ปุ่น ปัจจุบันเล่นให้กับนาโงยะ แกรมปัสในเจลีก ดิวิชัน 1
ทีมชาติ.
เขาลงเล่นนัดแรกให้กับทีมชาติญี่ปุ่นเมื่อวันที่ 20 มกราคม ค.ศ. 2009 ในการแข่งขันเอเชียนคัพ 2011 รอบคัดเลือก นัดที่พบกับเยเมน
"ประตูของทีมชาติญี่ปุ่นจะขึ้นต้นก่อน"
ช้องเจ้าฟ้า

ช้องเจ้าฟ้า (ชื่อวิทยาศาสตร์: "Buxus sirindhorniana") หรือ ("Buxus sirindhorniana" W.K.Soh, von Sternb., Hodk. & J.Parn) เป็นพรรณไม้ชนิดใหม่ของโลกในวงศ์ Buxaceae ช้องเจ้าฟ้าพบได้ตามเขาหินปูน ตั้งแต่ชายแดนเมียนมา จ.กาญจนบุรี, อุทยานแห่งชาติแจ้ซ้อน จ.ลำปาง, ดอยหลวงเชียงดาว จ.เชียงใหม่ พบได้ง่ายที่สุดที่ดอยหัวหมด อ.อุ้มผาง จ.ตาก ซึ่งเป็นเขาหินปูนที่ผุกร่อน พบครั้งแรกในปี พ.ศ. 2465 โดยหมอคาร์ ผู้ก่อตั้งพิพิธภัณฑ์พืชแห่งแรกในประเทศไทย ปัจจุบันช้องเจ้าฟ้าได้มีการเก็บตัวอย่างโดยเก็บรักษาไว้ที่หอพรรณไม้ สวนพฤกษศาสตร์คิว กรุงลอนดอน สหราชอาณาจักร ทั้งนี้แม้มีการเก็บตัวอย่างมาเกือบ 100 ปี แต่ไม่เคยมีการตีพิมพ์ว่าเป็นพืชชนิดใหม่เนื่องจากนักพฤกษศาสตร์ไม่แน่ใจว่าจัดอยู่ในสกุลใด เพราะปรกติพืชตระกูลช้องจะมีรังไข่ 3 ช่องแต่ช้องเจ้าฟ้ามีรังไข่แค่ 2 ช่อง เมื่อได้ศึกษาในระดับชีวโมเลกุลยืนยันได้ว่าช้องเจ้าฟ้าอยู่ในสกุลช้อง นายสมราน สุดดี นักวิทยาศาสตร์ชำนาญการพิเศษ ได้ตีพิมพ์ในวารสาร Nordic Journal of Botany เล่มที่ 32(4) หน้า 452 - 458 ปี 2014 โดยช้องเจ้าฟ้าจัดอยู่ในสกุล sirindhorniana ชื่อสกุลของพืชชนิดนี้ตั้งตามพระนามาภิไธยของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
ไอยริศ

ไอยริศ (ชื่อวิทยาศาสตร์: "Zingiber sirindhorniae" Triboun & Keerat.) เป็นพรรณไม้ในวงศ์ขิง(Zingiberaceae) ค้นพบในปี พ.ศ. 2550 ที่มีอยู่แห่งเดียวในโลกเป็นพืชถิ่นเดียวของไทย สำรวจพบบนยอดเขาหินปูนในเขตอำเภอหนองหินและอำเภอผาขาว จังหวัดเลย จัดเป็นพืชหายาก (rare plants) และเป็นพืชถิ่นเดียว (endemic plants) ของประเทศไทย ค้นพบโดย ดร.ปราโมทย์ ไตรบุญ ผู้อำนวยการ สถานีวิจัยลำตะคอง สถาบันวิจัยวิทยาศาสตร์และเทคโนโลยีแห่งประเทศไทย
ลักษณะทางพฤกษศาสตร์.
เป็นไม้ล้มลุกหลายฤดู ลำต้นเป็นเหง้ากลม รากสะสมอาหารทรงกระบอก 1 – 3 ราก เนื้อในสีเหลือง มีกลิ่นเช่นเดียวกับขิง มีลำต้นส่วนเหนือดินแตกกอ 3 – 6 ยอด แต่ละยอดยาว 40 – 70 ซม. มี 5 – 12 ใบ
ใบเป็นใบเดี่ยว เรียงสลับระนาบเดียว แผ่นใบรูปขอบขนาน กว้าง 3.5 – 4.5 เซนติเมตร ยาว 8 – 14 เซนติเมตร ปลายแหลม โคนสอบรูปลิ่ม
ผิวใบเกลี้ยงทั้งสองด้าน ลิ้นใบสีแดง ยาว 7 – 8 มิลลิเมตร แยกเป็น 2 แฉกอิสระก้านใบยาว 3 – 6 มิลลิเมตร
ช่อดอกเป็นช่อเชิงลด เกิดที่ปลายลำต้นส่วนเหนือดิน กว้างประมาณ 1 ซม. ยาว 5.5 – 7.5 เซนติเมตร ก้านช่อดอกยาว 1 – 2 เซนติเมตร
ใบประดับสีเขียว มีขอบสีม่วงแดง ใบประดับย่อยขนาดเล็ก กลีบเลี้ยง 3 กลีบ โคนเชื่อมติดกันเป็นหลอด ปลายแยกด้านเดียว ขอบเป็นหยัก 3 แฉก
กลีบดอกสีขาว โคนเชื่อมติดกันเป็นหลอด ปลายแยกเป็น 3 แฉก 
เกสรเพศผู้ที่เป็นหมัน 5 อัน สีม่วงเข้มมีลายประสีขาวเปลี่ยนรูปร่างไปมีลักษณะคล้ายกลีบดอก 2 อัน ข้างแยกกัน 3 อัน อยู่ตรงกลาง เชื่อมติดกันเป็นกลีบปาก รูปคล้ายไข่กลับ กว้างและยาวประมาณ 2 เซนติเมตร อับเรณูมี 2 พูยาวประมาณ 1 เซนติเมตร
ผลแบบผลแห้งแตก เมล็ดสีดำรูปกระสวย มีเยื้อหุ้มเมล็ดสีขาว 
ไอยริศ สำรวจพบโดย ดร.ปราโมทย์ ไตรบุญ นักวิจัยจากกรมวิชาการเกษตร (ในขณะสำรวจพบ) และได้ขอพระบรมราชานุญาตตั้งชื่อเป็นพรรณไม้ในพระนามของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี อีกทั้งยังทรงพระกรุณาโปรดเกล้าฯ พระราชทานชื่อเป็นภาษาไทยว่า “ไอยริศ”
การตีพิมพ์ในวารสารเพื่อยืนยันพันธุ์พืชชนิดใหม่ที่พบ.
ได้ตีพิมพ์ในวารสาร The Thailand Natural History Museum Journal 10(1): 1. 2016. การตีพิมพ์ในวารสารเพื่อยืนยัน พืชพันธุ์ใหม่ของโลกเพื่อนำไปใช้ใน การอ้างอิงในด้านอนุกรมวิธานพืช ข้อมูลที่ศึกษาและตัวอย่างอ้างอิงได้นำไปเก็บรวบรวมไว้ในพิพิธภัณฑ์พืช เพื่อการศึกษาด้านอนุกรมวิธานต่อไป ข้อมูลที่ศึกษาสามารถเกิดประโยชน์ต่อหน่วยงานอื่นในประเทศและสร้างชื่อเสียงให้กับประเทศไทยโดยมีส่วนร่วมในการจัดทำข้อมูลพรรณพฤกษชาติแห่งประเทศไทยของพืช วงศ์ขิง (Zingiberaceae)